Onko työvaatteiden vuokraus hyvä vaihtoehto yritykselleni? - Lindström\n5.7.2017 Artikkeli #työvaate\nEtusivu / Artikkeli / Onko työvaatteiden vuokraus hyvä vaihtoehto yritykselleni?\nOikeanlaisilla ja mukavilla työvaatteilla on väliä. Laadukkaat työvaatteet mahdollistavat työntekijöiden onnistumisen työssään, parantaen samalla turvallisuutta ja työtyytyväisyyttä.\nVoisi sanoa, että parhaimmillaan laadukkaat työvaatteet saavat työntekijäsi tuntemaan itsensä arjen supersankareiksi – ja näitä arjen supersankareita tarvitaan! Jos maailman pelastamiseen tarvitaan vain yksi supersankari, niin kuvittele mihin satojen tai tuhansien sankareiden tiimi pystyykään. Taitavat, lojaalit ja intohimoiset työntekijät ovat avain jokaisen yrityksen menestykseen.\nMiten voisit tehdä työntekijöistäsi tällaisia arjen supersankareita, jotka antavat parastaan joka päivä? Työvaatteet, jotka ovat puhtaita, yhtenäisiä ja hyvin istuvia lisäävät parhaimmillaan työntekijöiden yhteenkuuluvuuden tunnetta ja vahvistavat heidän ammatillista identiteettiään.\nEntäpä esimiehet? Mitä työvaatteet merkitsevät heille? Usein lähinnä päänvaivaa. Ei ole helppoa saada työntekijöitäsi tuntemaan itseään arjen supersankareiksi kaiken muun päivittäisen työn ja toiminnan johtamisen keskellä.\nTyövaatteiden omistaminen on jo itsessään huomattavan suuri investointi yritykselle, mutta sen lisäksi esimiesten täytyy huolehtia vaatteiden huoltamisesta; kokojen täytyy sopia kaikille työntekijöille ja työvaatteiden täytyy olla puhtaita ja turvallisia. Entä kuka huolehtii vaatteiden kulumisesta ja korjaamisesta?\nIstuvat, puhtaat ja yhtenäiset työvaatteet lisäävät työntekijöiden yhteenkuuluvuuden tunnetta.\nMikä on siis paras tapa tehdä työntekijöistä arjen supersankareita? Onko työvaatteet parempi omistaa vai kannattaako suosia vuokrausta? Tässä on muutamia avain asioita, joita päätöksenteossa kannattaa punnita.\nNopeampaa työvaatteiden jakelua\nMuistatko kuinka nopeasti Supermies vaihtaa vaatteensa?\nMiten on sinun arjen supersankareidesi laita? Työvaatteiden jakelu voi olla hyvin aikaa vievä prosessi. Säästät huomattavasi aikaa, jos työntekijäsi saavat puhtaat vaatteet toimitettuina automaattisesti heidän pukukopeilleen. Lisäksi, uusien työntekijöiden aloittaessa yrityksessä, on tärkeää, että heillä on työvaatteet saatavilla välittömästi. Työvaatteiden odottelu tai etsiminen on usein hukkaan heitettyä aikaa ja rahaa.\nKuka vastaa työvaatteiden logistiikasta?\nAjattele Batmania; tarvitseeko hänen huolehtia logistiikasta? Käyttäisikö hän aikaansa pohtiakseen millä ajoneuvolla hän menee rikospaikalle? Ei tietenkään; hänellä on Batmobile ja kaikki muukin todellisen supersankarin tarvitsema varustus aina valmiina.\nOnko puhtaiden työvaatteiden toimittaminen työntekijöillesi yhtä jouheva prosessi? Ulkoisen pesulan palveluita käytettäessä yrityksellä täytyy olla toimitusprosessista vastaava henkilö. Suuremmissa yrityksissä tehtävään saatetaan tarvita jopa kokonainen osasto. Heidän vastuullaan on huolehtia, että jokainen vaatekappale löytää omistajansa pesun jälkeen. Tämän prosessin lisäksi syntyy myös muita kustannuksia, kuten työvaatteiden varastointi- ja korjauskuluja.\nKun yritys käyttää työvaatteiden vuokrauspalvelua, kaikki työvaatteiden logistiikkaan liittyvät asiat hoidetaan puolestasi. Työvaatteiden vuokraaja huolehtii toimitusprosessin tehokkuudesta, jolloin yrityksesi säästää omissa toiminnan kuluissaan.\nTyövaatteiden turvallisuuden ja puhtauden varmistaminen\nSupersankareiden elämä on täynnä vaaroja. Sen takia he turvautuvat asuihin, jotka ovat suojaavia ja turvallisia tiukoissakin tilanteissa.\nSama pätee työntekijöihisi. Turvallisuus ja hygienia ovat asioita, joista ei yksinkertaisesti voi tinkiä. Erinomaisen turvallisuus- ja hygieniatason takaaminen on erityisen tärkeää toimialoilla, joilla on tarkkoja standardeja työvaatteiden suhteen, kuten hitsaus- ja lääkealalla.\nTyövaatteiden huoltaminen tiukkojen säädöksien mukaisesti vaatii merkittäviä investointeja ja hyviä toimintamalleja. Kun ammattilaiset huolehtivat työvaatepalveluistasi, voit olla varma, että työvaatteet ovat myös säädöksien mukaisia.\nOngelmana henkilöstön vaihtuvuus?\nVoitko kuvitella Supermiestä asussa, joka on kaksi kokoa liian suuri? Et tietenkään, sillä miten Supermies voisi taistella rikollisuutta vastaan roikkuvissa hihoissa.\nJotta työntekijäsi voisivat saada aikaan upeita tuloksia, heidän työvaatteidensa tulee olla mukavia ja hyvin istuvia. Suuri vaihtuvuus henkilöstössä saattaa kuitenkin aiheuttaa ongelmia. Mikäli omistat työvaatteesi itse, saatat joutua kiperään tilanteeseen henkilöstösi vaihtuessa, koska kaikki työntekijät eivät ole samankokoisia ja -muotoisia. Työvaatteiden vuokraus takaa sen, että kaikille työntekijöille on aina saatavilla oikean kokoisia vaatteita, oikeaan aikaan.\nYhtenäinen palvelun laatu kaikilla markkinoilla\nJotta supersankarit voivat työskennellä tiiminä, tarvitaan vahvaa yhteenkuuluvuuden tunnetta.\nKansainvälisesti toimivilla yrityksillä on sisäisiä turvallisuus ja hygienia standardeja, joiden noudattaminen kaikilla markkina-alueilla voi aiheuttaa haasteita paikallisille johtajille. Kansainvälisen työvaatepalveluiden tarjoajan avulla paikalliset johtajat saavat paljon kaipaamaansa varmuutta siitä, että prosessit sujuvat jouhevasti.\nToivomme, että löydät työvaateratkaisun, joka palvelee parhaiden juuri sinun yrityksesi tarpeita. Loppujen lopuksi kyse on siitä, että autat työntekijöitäsi saavuttamaan heidän täyden potentiaalinsa. Kyse on sinun arjen supersankareistasi.\n Edellinen artikkeli: IoT laajenee käsipyyhkeisiin – CGI, Lindström ja ISS digitalisoivat siivouspalveluja\n Seuraava artikkeli: Laadukkaat työvaatteet kirkastavat yritysilmettäsi ja lisäävät työtyytyväisyyttä


LoVE LiKE ThIS: GOT7\nTeetkö näitä enää? Jos viitsit niin voitko tehä tälläsen Miss A:sta tai F(x):stä? P.s tää on ihan paras blogi^^\nMitchi 3. heinäkuuta 2014 klo 15.56\nKiitos kommentista. Kyllä vielä teen ja voin tehdä kyselemistäsi ryhmistä. Odottaa kyllä joudut jonkin aikaa. Toisen melkein voisin uskaltaa luvata jo täksi kuuksi. Saa nähä :)\nAnonyymi 16. elokuuta 2015 klo 16.18\nYugeomilla on sama syntymäpaivä kun mulla, eri vuosi vain. Ihana yllätys I GOT7! ^^


Subtitlet MKV-tiedostosta pakattuun mp4-tiedostoon | AfterDawnin keskustelualueet\nSubtitlet MKV-tiedostosta pakattuun mp4-tiedostoon\nViestiketju Matroska (.mkv) -osiossa. Ketjun avasi KalaJaakko 15.01.2013.\nOlen kokeillut useampaa ohjelmaa hd-tason mkv-tiedoston pakkaamisessa hd-tasoiseksi mp4-tiedoksi. Kaikissa ohjelmissa on omat puutteensa, mutta lähimmäksi toiveitani on päässyt avidemux 2.6.1. Sillä saa haluttua laatua ja halutun kokoisia (X.264) mp4-tiedostoja, jotka soivat myös Windowsin Mediaplayerilla. Tässä näyttää vain panttaavan vain yksi asia:\n- tekstitiedostoja en saa mukaan, vaikka ohjelmiston kyllä pitäisi ottaa vastaan .ass subtitleja.\nEtsimisestä huolimatta en ole keksinyt tapaa, jolla olemassaolevasta mkv-tiedostosta saisi nämä subtitlet .ass tiedostoksi. Webissä on aiheesta paljonkin epämääräisiä keskusteluja, jonka mukaan tämä olisi tehtävissä. Minun mkv-tiedostoissa on oma tekstiraita, ja sen saa erilleen .sup - tiedostoksi MKVExtractGUI2 - ohjelmalla, mutta .sup ei kelpaa Avidemuxille. Toimivaa .ass generoijaa en ole löytänyt. Vanhemmassa avidemuxissa oli enemmän filttereitä tekstitiedostoille, mutta se on muuten merkittävästi huonompi. Tietysti parasta olisi, jos ohjuelma osaisi suoraan hyödyntää kösittelemässään mkv-tiedostissa olevia tekstityksiä. Vanhemmassa ohjelmistoversiossa oli enemmän filttereitä tekstitiedostoja varten, mutta se on taas muissa asioissa merkittävästi huonompi.\nmp4-tiedostoja, jotka soivat myös Windowsin Mediaplayerilla.\nOnko koko operaation tarkoitus vain saada ko. videotiedostot toimimaan Windows Media Playerillä vai onko tässä jotain suurempaa ajatusta homman takana?\nVastaanpahan yhteen osaan kysymyksestä. .sup-tiedoston muuttaminen ass-tiedostoksi on vähän mutkikkaampi juttu, sillä .sup-tiedosto on kuvatiedosto ja .ass-tiedosta taas vastaavasti on puhdas tekstitiedosto.\nEli tämä meinaa sitä. että tarvitset väliin jonkun sopivan kuvanlukuohjelman. Itse en tiedä, että millaisia ohjelmia nykyisin Windows puolella on käytössä, mutta ilmeisesti samat ohjelmat, jotka aikoinaan pystyivät muuntamaan sub/idx-tiedostoja (DVD levyllä oleva tekstitystiedosto) on muutettu myös tuolle .sup-tiedostolle sopivaksi.\nNäiden ohjelmien käyttö vaan on sitten vähän työlästä, kun ainakin aluksi joutuu käsin antamaan jokaiselle kuvalle sen sen merkityksen kirjaimena. Ohjelma kylläkin yleensä muistaa samankaltaiset kuvat ja loppua kohden homma helpottuu. mutta teksteistä ei valitettavasti tule ikinä ihan täydellisiä ja niitä ehkä joutuu korjailemaan jälkikäteen hiukan. Tyypillinen virhe on esimerkiksi se, että monissa fonteissa I ja l ovat samanlaiset, joten niitä ei voi kuvatiedostosta luotettavasti eritellä. "-merkki on yleensä myös hankala.\nYksi vaihtoehto on muuntaa nuo .sup-tiedostot sub/idx muotoon jota avidemuxin osaa käsitellä. Tähän tarkoitukseenkin on tehty ohjelmia. Yksi tällainen on ainakin BDSup2Sub.\nEn sitten tiedä että on tossa toiminnassa muuten mitään järkeä, sillä avidemux ei liitä ikinä mukaan erillisiä tekstejä vaan teksti koodataan kiinteästi mukaan kuvaan, joten sitä ei voi koodauksen jälkeen enään estää näkymästä niin kuin irtotekstit voi.\nParempi vaihtoehto on käyttää MP4Muxeria, joka pystyy sisällyttämään irtotekstit mp4-tiedostoon. Windowsin Mediaplayeristä en tiedä, mutta ainakin itse MP4-tiedosto hyöksyy ainakin sub/idx-tiedostot suoraan sisäänsä (sup-tiedostosta en ole varma), joten tollain kai homma on kaikkein helpoin, jos vain se Mediaplayer ylipäätänsäkään hyöksyy mitään irtotekstitiedostoja.


Kiisseli2: Orkidean arvoitus\nLähettänyt Anitta klo 12.03\nKristiinaS 7. lokakuuta 2021 klo 19.57\nMulla tuli kukkia vanhaan vanaan joka oli siis pysynyt vihreänä. Vähän se kuivatti yläpäästä, sitten kuivuminen pysähtyi, kasvatti siitä kohdasta uuden ns. haaran johon sitten niitä kukkia alkoi tulemaan. Nyt kun kesällä ne kukat kuihtuivat niin tämä koo kukkavanakin kuivui pois.\nNyt se tekee ilmajuuria kovalla vauhdilla. On siis oikein eläväinen kasvi ja onhan se tuolleen vihreänäkin ihan kiva. Ja saa jänskättää milloin taas kukkii. VUosia sitten tämä teki keikin joka muistaakseni kukkikin kerran mutta nyt on ollut hissukseen monta vuotta.\nAnitta 7. lokakuuta 2021 klo 23.59\nOrkidea voi yllättää. Mulla yleensä kukkii keväällä ja syksyllä.\nOtitko sen keikin erilleen vai kukkiko emokasvissa ollessaan.\nKristiinaS 10. lokakuuta 2021 klo 14.38\nOtin erilleen ja istutin muoviruukkuun jonka leikkasin 1.5 litran limsapullon pohjasta! Ja siinä se sitten kukkansa teki, etsin kuvaa mutta taitaa olla hävinnyt siinä Vuodatuksenn suureessa katastrofissa. Hyvin toimi monta vuotta mutt kesällä laitoin uuteen ruukkuun, muovinen sekin. Luin jostain, että ne lasiruukut, joita orkideoille myydään, eivät olekaan hyviä koska ruukussa olevat juuret eivät saa ilmaa lasin läpi. Ehkä tämä on taas jotain taikuutta.\nAnitta 10. lokakuuta 2021 klo 21.19\nMulla onkin muovinen, läpinäkyvä ruukku. Näkyy hyvin kun juuret kuivahtaa välillä.\nOmppumato 8. lokakuuta 2021 klo 18.46\nSuloista sukka- ja kukkasatoa sinulla :).\nAnitta 8. lokakuuta 2021 klo 19.31\nIntsu 11. lokakuuta 2021 klo 14.23\nKyllä tuo sinun orkideasi alkaa vielä kukkimaan. Mun äidillä oi aina gloksiniaa. Varmaan maukkaita nuo tomaatit.Ihan erilaisia kuin kaupoissa. Niin somia vauvan sukkia.\nAnitta 11. lokakuuta 2021 klo 19.54\nKukkien kasvua on kiva seurata, vaikka aina ei onnistuisikaan.\nvilukissi 14. lokakuuta 2021 klo 18.38\nMä leikkasin tyhmyyttäni orkideasta kukkavanan pois ... ei varmaan siis tule enää koskaan siitä mitään.Toki en ole oikein koskaan pärjännyt kukkivien kukkien kanssa, viherkasvien kanssa vain. Kerran kaktus kukki parvekkeella, olin unohtanut sen sinne. Ihania pikkusukkia!\nAnitta 15. lokakuuta 2021 klo 5.55\nKukat tuntuu kukkivan paremmin, jos ne unohtaa vähäksi aikaa. Minä usein kastelen niitä liikaa.\nHyväntekeväisyyttä 2021 (4)\nSukkia 2021 (7)


.~* Turkki ja Alanya *~.: Turkkilaiselle viisumi Suomeen\nYksi kysytyimmistä aiheista on kuinka turkkilainen mies voi saada viisumin Suomeen...\nJos siis haluaisit Turkkilaisen tuttavasi luoksesi Suomeen vierailulle, niin ensin on hieman paperitöitä. Ihan ensimmäiseksi tarvitset varmuuden siitä että kenet kutsut ja miksi :)) siihen ei ole kenelläkään muulla vastausta, mutta kokemuksesta sanon että varmista ainakin parilla eri tavalla tuttavasi henkilöllisyys. Yllättävän moni Suomessa tapaamani turkkilainen mies käyttää täällä itsestään eri nimeä kuin mikä hänen todellinen nimensä on tai siis he ovat tulleet tänne väärällä passilla ja viisumilla, jonkun toisen henkilöllisyydellä. Ja olen huomannut myös omissa tuttavuussuhteissani sen että heillä saattaa olla useampiakin facebook-profiileja eri naisia varten, tai ilmaistaan se vaikka sanomalla erilaisia tuttavapiirejä varten.\nKun siis tiedät kenet olet kutsumassa ja miksi, niin ennen paperitöitä kysy a) onko hän suorittanut asevelvollisuutensa, b) onko hän työskennellyt saman työnantajan palveluksessa useampia vuosia säännöllisesti, c) onko kyseinen työnantaja varmasti maksanut hänestä vakuutusmaksut yms Turkin lakien vaatimalla tavalla, d) onko hänellä rikkeitä tai rikoksia joissa hän on ollut tekemisissä poliisin kanssa, ja erityisesti väkivalta-, huumausaine- tai ampuma-aserikoksia.\nJos hän on suorittanut asevelvollisuutensa, niin yksi passin saannin ehdoista täyttyy. Viisumia varten tätä ei vaadita mutta sitä ennen pitää olla passi ja passia eivät tietyn ikäiset miehet saa ilman asepalvelusta Jos hän on työskennellyt saman työnantajan palveluksessa useita vuosia, niin viisumin myöntäjä voi olettaa ettei hänellä ole tarkoitusta tulla Suomeen ainoastaan työn ja rahan perässä vaan hän todennäköisesti palaa takaisin Turkkiin viisumiajan päättyessä, ja silloin toinen ehto täyttyy. Hänellä täytyy olla laillinen vakuutusturva sekä matkan ajaksi matkavakuutuksen muodossa että myöskin työntekijähistoriassaan, ja tällöin yksi ehto täyttyy. Jos hänellä on ollut ongelmia poliisin kanssa, tai pidätyksiä tai vankilatuomio tai jotain muuta vastaavanlaista, niin hänellä ei käsittääkseni ole mitään mahdollisuuksia saada viisumia, joten viisumihakemukseen sijoitetut rahat menevät ihan hukkaan.\nTästä linkistä löytyy faktaa Viisumi Suomeen, Suomen Ulkoasiainministeriö\nKertaviisumi oikeuttaa olemaan täällä Schengen-alueella enintään 90 päivää 6kk aikana niin että alueelle voi tulla kerran, ja kaksikertaviisumilla kaksikertaa. Toistuvaisviisumilla alueelle voi saapua useita kertoja päivämäärärajoissa pysyen. Suomalaiset ihmettelevät ja osin haukkuvatkin Turkin turistiviisumiaikaa 90pv 6kk aikana, mutta sehän on toisinpäin ihan sama. Itsehän eurooppalaiset ovat leikin aloittaneet.\nJos tuttavasi tulee kutsustasi tänne niin:\n"Yksityisvierailua varten vaaditaan seuraavat asiakirjat:\nhuolellisesti täytetty ja allekirjoitettu hakemuslomake\njos hakija on palkansaaja, niin alkuperäiset työvakuutusmaksupaperit ja palkanmaksukuitit viimeiseltä neljältä kuukaudelta sekä työnantajan todistus lomaoikeudesta\n20–30 vuotiaiden mieshenkilöiden tulee esittää alkuperäinen armeijatodistus\nallekirjoitettu huolellisesti täytetty lomake liiteasiakirjojen luovuttamisesta\nHakijan tulee esittää koko viisumin voimassaoloajan kattava Schengen-vaatimusten mukainen matkavakuutus. Matkavakuutuksen tulee korvata matkailijan äkillisestä sairastumisesta tai onnettomuudesta aiheutuvat sairaalakulut ja kotiinkuljetuksen kuolemantapauksessa vähintään 30 000€ saakka." Teksti on lainattu suoraan suurlähetystön sivuilta.\nEdellä olevasta linkistä pääset Suurlähetystön sivuille ja siinä heti aukeavalla sivulla tekstin keskellä ensimmäinen aukeava linkki on viisumihakemus, englanninkielisenä .pdf-tiedostona. Klikkaat vain linkkiä, täytät tiedot ruutuihin ja tulostat lomakkeen. esitäytettyä lomaketta ei muistaakseni voinut tallentaa eli täytä kerralla kokonaan.\nToinen tärkeä asiakirja on kutsukirje. Samalta sivulta löytyy kutsukirjeen pieni mallipohja, siis linkkinä reilusti viisumihakemusta alempaa. Käytä omaa luovuuttasi ja pohdi tilannettasi ja kirjoita niin kuin itse asian koet. " Kutsusta selviää matkan tarkoitus ja matkakohde. Kutsu kertoo mm. sen mihin hakijan on aikomus majoittautua. Jos hakijalla ei ole esittää kutsua tarvitsee hän vahvistetun hotellivarauksen ja jonkin muun selvityksen matkan tarkoituksesta." Turkkilaiset tuttavasi vaatinevat sinua juoksemaan poliisilaitoksella ja maistraatissa ja ties missä hakemassa leimoja kutsukirjeeseesi. He rakastavat leimoja ja uskovat niiden vahvaan valtaan, mutta niistä ei ole mitään hyötyä tässä prosessissa, ne ovat tarpeettomia.\nHakijan itsensä tulee henkilökohtaisesti mennä Ankaraan Suomen suurlähetystöön tai Istanbuliin Suomen kunniakonsulaattiin. Hakija haastatellaan matkan tarkoituksen selvittämiseksi. Ja muistathan että viisumihakemukseen sijoitettuja rahoja ei palauteta vaikka viisumi hylättäisiinkin. Tästä linkistä näet hinnaston jossa näkyy myös viisumin ja liiteasiakirjojen hinnat Suomen suurlähetystön palveluhinnasto.\nMitä asiakirjoja Suomen kansalaisen puolison viisumihakemuksen liitteeksi vaaditaan?\nalkuperäinen kutsukirje puolisolta, korkeintaan kolme kuukautta vanha. Kutsussa kannattaa selvittää suhteen kesto, tapaamiskerrat ja mahdollinen yhdessä asuminen.\note talonkirjasta (jos pariskunta asunut yhdessä), puolison Turkin oleskelulupa etc.\nkutsujapuolison passikopiot, joista ilmenevät maahantuloleimat\nalkuperäinen vihkitodistus että jäljennökset\nalkuperäiset virkatodistukset sekä Turkista että Suomesta, jotta selviää että avioliitto on asianmukaisesti rekisteröity molemmissa maissa\nSuomen kansalaisten puolisoiden viisumit ovat maksuttomia. Suomen kansalaisen puolisolla ei ole matkavakuutuksen esittämisvelvoitetta.\nHuomaathan että puoliso ei automaattisesti saa viisumia Suomeen. Avioliitto ei siis automaattisesti takaa sitä että turkkilainen puoliso saisi viisumin Suomeen. Turkkilaiset miehet eivät meinaa uskoa tätä ja luulevat että avioliitto on suora tie "onneen" eli viisumiin, oleskelu- ja työlupaan. Näin ei kuitenkaan ole. Suomalainen saa turkkilaisen kanssa avioituessaan automaattisesti oleskeluluvan Turkkiin mutta ei saa automaattisesti työlupaa ennen kuin avioliitto ja Turkissa asuminen on kestänyt riittävän monta vuotta... mutkikasta, eikö totta :)\nLähettänyt Johanna klo 7:29 ip.\nTunnisteet: viisumi Turkista Suomeen


Rasvat tytöt tarvitsevat rakkautta - copperboppers.com\nTyttöjen porno kuvia Hauska masturbaatio naisille Alasti voimistelu kuvia Ilman vaatteita kuumia tyttöjä Romanttinen seksikäs nähty Putki xxx musta\nTärkein > Kuvia > Rasvat tytöt tarvitsevat rakkautta\nMeillä jokaisella on varmasti joskus ollut joku unelma, jota on Näin Hans Välimäki valmistaa makaronilaatikon — yksi ehdoton raaka-aine.\nRasvaa ja rakkautta aikuiselle iholle. Naiset sukupuoli putket. Nii ja piti viel lisätä et en liiku päivässä melkee yhtää. Hoivaan ja hoidan perheenjäseniä ja joka päivä näytän heille tunteeni. Käytä muuta kuin rekisteröityä käyttäjätunnustasi. Rasvat tytöt tarvitsevat rakkautta. Äiti xxx kypsä. Ilmaise eri tavoin Kosketa, kerro sanoin ja teoin. Muutoksia kannattaa pitää silmällä ja käydä luomitarkastuksissa. Viesti ei liity aiheeseen, tai ei ole suomea tai ruotsia. Idols Salatut elämät Emmerdale MTV3-kanavan ohjelmat Sub-kanavan ohjelmat Ava-kanavan ohjelmat Maksu-tv-kanavien ohjelmisto Urheilulähetykset Uutislähetykset Ohjelmatoiveet Kyselyt esitysajoista muuta.\nTilanne meni jo siihen malliin, että lopetin kirjoittelun. Enders käyttää vertausta pyykinpesukoneeseen, jossa vaatteet kastellaan ja niitä pyöritellään, jolloin pesuaineet pääsevät liuottamaan likatahrat ja ne valuvat likaveden mukana pois.\nMuistojen aistilaatikko Päivä Kun mahaan tulee ruokaa, se päästää suoraan eteenpäin nesteen, jota ei tarvitse käsitellä, ja lajittelee pilkottavat ainekset käsittelyä varten. En tiedä minkälaisen, koska en ole halunnut asiaa pohtia kauhean paljon.\nHyvästi ummetus ja peräpukamat! Mustikkamatkan yllättävä käänne — metsä, jossa jotkut asuvat Lähdin tänään mustikkaan. Ottakaa koko perheen tavaksi huomioida kaikkia perheen jäseniä joka päivä. Olemme osa Mediatalo Keskisuomalaista. Facebook Apu Facebookissa Twitter Apu Twitterissä. Kuulas iho x3 SkinRepair Booster 0,5 mm on väline, joka yhdessä Cosmopharma x3 kasvohoitotuotteiden kanssa lisää ihon kollageenia, hoitaen tehokkaasti ryppyjä, pinnallisia arpia, lievää ihon veltostumista, Raakel Lignell Olen viiden nuoren aikuisen äiti, asun Sipoossa mieheni ja kolmen nuorimman lapseni sekä Vera-koiran kanssa.\nEnnen harjoittelua on tärkeää syödä oikein ja riittävästi jotta suorituskyky on parhaalla mahdollisella tasolla. Mihinkään en ole satuttanut, niveltä hiukan jomottaa mutta ei ole turvoksissa. Suorittajan armollinen elämä Mitä on armollinen elämä? Jos tuntuu, että rakkaus ei tällä hetkellä tunnu asuvan teidän kotona, älä jää miettimään tilannetta muuttumattomana. Kuumat kylvyt kannattaa jättää, mutta kädenlämpöisessä kylpyvedessä tai suihkussa voi huoletta nautiskella päivittäin 15—20 minuuttia.\nTyössäni kuuntelen ja hoidan asiat niin, että kaikilla olisi hyvä olla.\nViikon vahvuus Tällä viikolla vahvuutta arvaillaan viikon vahvuutta laululeikkien avulla.\nEurojackpotin pikkuvoitto meni Turkuun - ensi viikolla tiedossa kunnon jättipotti - Kotimaan uutiset - Miettikää yhdessä mahdollisimman monta erilaista tapaa, millä voi osoittaa rakkautta toista kohtaan. Mitä on rakkauden vahvuus? Suomalainen perinnemakeinen sai nimensä ranskalaiselta tanssijattarelta: Hans Välimäki nimeää ruoan, jota suomalaiset eivät osaa arvostaa tarpeeksi — Italian suurlähettiläs hehkutti: Etsi Toggle navigation Valikko. Kirkko tyttö mennyt villi. Keskustele millä tavalla lapsi pitää siitä, että rakkautta osoitetaan.\nKurssit syksy — kevät Espoossa Positiivinen kasvatus nyt myös facebookissa ja instagramissa! Insuliinin tehtävä on varastoida ylimääräinen veressä oleva sokeri glukoosi kudoksiin rasvaksi. Harmi vain, että olemme oikeastaan unohtaneet liikkumisen. Aloitin uuden parisuhteen ja luulin sen olevan hyvä. Poliisi etsii pyöräilijän kimppuun lenkkipolulla hyökännyttä miestä Kaarinassa - mukana mahdollisesti teräase - Kotimaan uutiset - Rakkauspommituksen uhriksi joutunut Päivikki: Uusimaa Jepa31 32 v.\nVappuna monessa keittiössä paistetaan munkkeja. Elokuva streaming aikuinen. Kylpymittaria emme itse tarvinneet ja pesuhommat hoituivat suihkussa äidin, tai isän sylissä. Rasvat tytöt tarvitsevat rakkautta. Kysymyksiä toimintakorttiin liittyen alle kouluikäisten kanssa: Tämä rasvan tarve ei mitenkään täyty "kevytmyrkyillä" ja epäterveellisellä margariinilla.\nOptimistinen asenne voi auttaa muuttamaan tilanteen. Ihminen kuuluu kädellisten Primates lahkon isojen ihmisapinoiden Hominidae heimoon ja on nykyisin elävistä kädellisistä laajimmalle levinnyt, älykkäin ja runsaslukuisin laji. Hd creampie kuvia. Kaskinen Korsnäs Kristiinankaupunki Kruunupyy Maalahti Mustasaari. Jaamme myös sosiaalisen median, mainosalan ja analytiikka-alan kumppaneillemme tietoa siitä, kuinka käytät sivustoamme.\nKoska eihän he koskaan elämässään ole tarvinneet ketään pyyhkimään takapuoltaan tai kuolaa. Kun hiilarivarastot ovat tyhjänä, keho alkaa pilkkomaan lihasproteiineja. Rasvat tytöt tarvitsevat rakkautta. Ebony kasvot istuu kuvia. Täysikasvuisuuden ihminen saavuttaa murrosiän päättyessä. Keho kuluttaa tavallisesti litraa vettä vuorokaudessa.\nMitä liian vähäinen saanti aiheuttaa? Lähimmät ihmislajin elossa olevat sukulaiset ovat simpanssi ja bonobo. En tiedä minkälaisen, koska en ole halunnut asiaa pohtia kauhean paljon. Aloitin uuden parisuhteen ja luulin sen olevan hyvä. Motivaatioteorioiden jaoksi on ehdotettu niin sanottua push-pull-dikotomiaa: On tärkeää saada pois kaikki lika ja pöly ja rasva, joka on kerääntynyt huokosiin päivän aikana.


Ibanez RG1121PB-CIF Premium RG1121PBCIF - Kitarat ja bassot Sähkökitarat - Tampereen Musiikki\nRantavesiviimeistely, 11-palan kaula ja Evo Gold -nauhat\nRG1121PB-CIF on näyttävä kitara. Ulkonäkö ei kuitenkaan kerro puoliakaan sen erikoislaatuisuudesta. Sen Wizard-kaula on valmistettu yhdestätoista palasta ja siinä on käytetty kolmea eri puulajia. Useammasta pitkittäisestä palasta rakennettu kaula kestää kolhuja sekä säiden vaihteluita todella hyvin.\nSaatavilla myös 7-kielisenä!\nKaula: Yhdentoista palan Wizard-kaula\nOtelaauta: eebenpuuotelauta helmiäis-doteilla\nTalla: Mono-Rail -talla\nVäri: CIF / Caribbean Islet Flat\n1520.00 € 1248.00 € 1006.45 € alv. 0%\nRG1121PBCIF | Tilattavissa\nToimitusaika: yli 2 viikkoa, kysy saatavuus!


MANSIKKAHEINÄ: Supersämpylät hyvistä jauhoista\nTuoreen leivän tai sämpylöiden tuoksu on jotain vastustamatonta. Täällä Espanjassa saa halvalla ihan hyvää ja tuoretta leipää, patonkia, sämpylöitä ym joka kulmalta. Siitä huolimatta tuore itsetehty ja juuri uunista otettu sämpylä levitteellä vie kielen mennessään. Onneksi meillä on käytettävissä loma-asunnossamme hyvä uuni ja kaappiin hankittuja hyviä jauhoja. Espanjalainen tuorehiiva on ollut itselleni tuntematon tuote tähän saakka, mutta vaikuttaa samanlaiselle kuin vastaava suomalainenkin.\nMuovikääreeseen pakattu pakkaus sisältää 2 kpl 25 g hiivapalaa. Hiivan käyttöikä on huomattavasti pidempi kuin Suomessa. Mistähän johtunee?\nKaurahiutaleet ja käyttämäni jauhot ovat terveellisiä ja runsaskuituisia. Silti leipomistani sämpylöistä tuli uskomattoman hyvänmakuisia ja pehmoisia. Olimme molemmat talon Miehen kanssa jo kaivanneet kotona leivottuja sämpylöitä.\nAineet ja ohjeet n. 17 kookkaaseen sämpylään\nn. 10 cm pätkä kesäkurpitsaa raasteena\n3 dl kokojyvä vehnäjauhoja\n½ dl hyvää öljyä (oliiviöljy)\nLisää hunaja, suola ja raasteet seokseen.\nSekoittele kaurahiutaleet nesteeseen ja anna hetki turvota.\nAloita jauhojen lisääminen vispaamalla alussa tehokkaasti. (tai käytä yleiskonetta)\nLisää öljy jauhojen lisäämisen loppupuolella.\nAlusta taikinaan loput jauhot, mutta lopussa pikkuhiljaa. Taikina saa jäädä aika pehmoiseksi.\nKohota taikina kulhossa kaksinkertaiseksi ja kumoa sitten jauhotetulle alustalle.\nVaivaa taikinaa hetkinen jauhojen avulla ja jaa sitten kahteen osaan.\nLeivo haluamasi muotoisia sämpylöitä. Taikinasta tulee koosta riippuen n. 15-20 sämpylää.\nKohota valmiita sämpylöitä n. 20 min liinan alla, voitele halutessasi ja ripottele pinnalle esim kaurahiutaleita.\nPaista n. 225 ast / 15-20 min omasta uunista riippuen.\nSämpylät maistuvat parhaimmilta heti tuoreeltaan hyvän levitteen, juuston ja esim kurkkuviipaleiden kanssa. Ovat varmasti terveellinen ja hyvänmakuinen välipala sekä lapsille että aikuisille. Keittoruoan kanssa itsetehtyjä sämpylöitä ei mikään voita.\nSämpyläleipomusten ja etenkin syömisten jälkeen oli syytä lähteä pienelle lenkille ja kuvata samalla asuntomme läheisyydessä kasvavia kukkia ja puita. On näitä taas mukava katsella ja muistella tulevien talvikuukausien aikana kotiSuomessa. Aika aikaansa kutakin!\nTaas kerran mietiskelen tätä blogaamista täältä Espanjasta käsin. Onko blogini lukijoista mukavaa katsella näitä kesäisen kauniita ja lämpöisiä kuvia räntäsateen keskellä? Toisaalta leipomista ja kokkaamista voi tehdä koska vaan ja missä vaan, jos omaa innostusta on riittävästi. Varmaa ainakin on se, että vilpitön haluni on ilahduttaa kaikkia lukijoitani. Ajattelen teitä lämmöllä ja kiitän kiinnostuksestanne blogiani kohtaan. Tämä harrastus on antanut itselleni paljon toipuessani polvileikkauksesta. Ei jalka ole vielä lähellekään kunnossa ja joudun tekemään kovasti töitä pärjätäkseni edes jollakin tavalla aika vaativassa lajissa eli golfissa.\nHyvää alkanutta marraskuista viikkoa ihan jokaiselle! Kyllä sitä lunta vielä tulee ja kaunistaa maisemat puhtaan valkoisiksi. Sitä kannattaa odottaa 💝\nTämän kauniin tuulimyllyn ohitse olemme ajelleet lähes päivittäin viime viikkojen aikana.


Tulevaisuustaidot ja Open Badges -osaamismerkit - Badge Finland Tulevaisuustaidot ja Open Badges -osaamismerkit - Badge Finland\nEmme voittaneet miljoonaa euroa, mutta ajatus tulevaisuustaidoista ja niiden oppimisesta, opettamisesta ja ennen kaikkea tunnistamisesta jäivät muhimaan, ja palasivat mieleeni, kun pohdin graduni aihetta. Konteksti vaihtui nuorista korkeakouluopiskelijoihin: mitä ovat ne tulevaisuustaidot, joita vastavalmistuneet korkeakouluopiskelijat tarvitsevat siirtyessään työelämään? Eri lähteiden (mm. Euroopan komissio 2018; Luoma-aho & Sulopuisto 2017) mukaan substanssiosaamisen lisäksi opiskelijoiden tulee omaksua joustavuutta, laaja-alaista osaamista ja kykyä sopeutua muutoksiin. Luovuus, kriittinen ajattelu, aloitteellisuus ja ongelmanratkaisukyky ovat tärkeitä taitoja selviytyäksemme muutoksesta nykypäivän yhteiskunnassa. Maailman talousfoorumi (World Economic Forum 2016) on puolestaan esittänyt luokituksen, joka perustuu kymmenelle sellaiselle taidolle, joita yksilö tarvitsee vuonna 2020 neljännen teollisen vallankumouksen alkaessa:\n4. ihmisen johtaminen\n5. muiden kanssa koordinointi\n7. arviointi ja päätöksenteko\n9. neuvottelutaidot ja\n10. kognitiivinen joustavuus.\nNämä samat taidot löytyvät pitkälti myös Partnership for 21st Century Skills -viitekehyksestä (Kay 2010; Trilling & Fadel 2009), jota käytettiin taustoittamaan pro gradu -tutkimuksen kehyskertomuksia ja jota hyödynnettiin aineiston analyysiosassa. Uudenlaisten työelämätaitojen liittäminen ja niiden arviointi yhä voimakkaammin osaksi muodollista korkeakoulutusta on nähty ratkaisuksi selviytyä alati muuttuvassa maailmassa. Mutta tunnistetaanko ja tunnustetaanko tällaisia taitoja korkeakouluopintojen aikana, ja pitäisikö edes?\nTutkimuksesta kirjoitetun artikkelin kaikkine tutkimustuloksineen voi lukea Tampereen yliopistolla Kasvatustieteiden päivillä (15.11.) julkaistavasta Aikamme kasvatus: vain muutos on pysyvää? 14 eläytymismenetelmätutkimusta -kirjasta.\nKirjan voi ladata e-kirjana täältä.\nPro gradu -tutkimuksen pysyvä linkki on puolestaan täällä.\nKK Heli Karjalainen toimii Open Badge -tuotteiden tuotepäällikkönä Discendum Oy:ssä ja on viittä vaille valmis kasvatustieteiden maisteri.\nWorld Economic Forum 2016. The 10 skills you need to thrive in the Fourth Revolution. https://www.weforum.org/agenda/2016/01/the-10-skills-you-need-to-thrive-in-the-fourth-industrial-revolution/. Luettu 14.4.2018.\nPrevious PostDigitaaliset osaamismerkit – merkillä on väliäNext PostPaperitodistus on tämän päivän pankkikirja


Ei saa mennä ulos saunaiholla: lokakuuta 2016\nTaija Tuominen haastatteli minua kirjamessuilla. Hän lopetti edellisen haastattelunsa samaan aikaan kun minun haastatteluni alkoi. Taija juoksi kuitenkin korkokengissään punaiset helmat hulmuten ajoissa paikalle.\nHaastattelijan on tarkoitus näyttää kirjailija ja hänen teoksensa mahdollisimman positiivisessa valossa, viihdyttää kirjamessujen maksavia asiakkaita ja houkutella kuulijoita ostamaan kirjoja kun samalla rahalla voisi ostaa uuden paidan tai pari pullollista viiniä.\nTaija Tuominen toimi ammattitaitoisesti ja tyylikkäästi. Kotiin tultuani ryhdyin miettimään mitä tulikaan sanottua.\nHaastattelija: "Sinä pidät suosittua blogia..."\nMinä: "No ei se nyt niin kovin suosittu ole..."\nHaastattelija: "Kirjasi on saanut positiivista palautetta..."\nMinä: "Yksikään lehti ei ole arvostellut ja blogeissa on ollut LIIAN hyvää palautetta..."\nKenen idiootin mielestä oma teos saa liian hyvää palautetta?\nYleisökysymys: "Mitä kirjoja itse luet?"\nMinä: "Sellaista taidekirjallisuutta (yhtäkkiä ei tule oikein mitään mieleen), en naistenviihdettä" ja sen jälkeen jotain sekavaa höpinää siitä, että naisten huumoria pidetään viihteenä, mutta miesten ei.\nNäin myydään kirjoja.\nLähettänyt Heidi klo 19.21 Ei kommentteja: Linkit tähän tekstiin\nVarasin kirjamessuviikonlopulle hotellihuoneen. "Yhden hengen huone" oli erittäin halpa. Sen lattia-alaa peittävät sängyt, joita on huoneessa neljä. Olisin voinut kokeilla kaikkia, mutta nukuin vain yhdessä.\nKävin eilen A:n kanssa lounaalla nepalilaisessa ravintolassa. A:n mielestä romaanini on suoranainen mestariteos. Käväisimme vielä viinilasillisella tai A joi olutta. Hän halusi tarjota viinin ja menin piripintaisen valkoviinilasillisen jälkeen iloisessa viinihiprakassa messuille. Löysin Kirjakahvilan, jossa tänään esiinnyn. Eksyin Kariston osastolle, jossa kirjani on kuulemma mennyt ihan hyvin kaupaksi. Markkinointipäällikkö epäili syyksi samannimistä blogiani, mainostuksesta tai lehtien huomiosta se ei ainakaan johdu.\nIlalla hotellilla huomasin, että minullahan on nälkä, eikä mukanaani tullut savolaisten vakioevästä, muikkukukkoa. En jaksanut lähteä mihinkään kauas, joten valitsin hotellin ravintolan, jossa minut istutettiin keskelle ravintolasalia. Söin halvimman annoksen (kantarellikeitto) ja luin iltalehteä siinä samalla. Aamiaisen söin Hesarin kera. Nyt pitää miettiä mitä siellä messuilla sanoo. V neuvoi, että tekstinäytteet pitää lukea ylpeästi ja hitaasti. Siihen tuskin kuitenkaan kykenen.\nLuin aamiaisella Suomen aseviennistä, jonka leikkaushallituksemme siunaa. Politiikkamme edustaa EU-maiden keskitasoa. Keskitaso on mitätön sana. Häpeän maani toimintaa. Voi tietysti sanoa, että jos Suomi ei myy noita aseita niin sen tekee joku muu, mutta sitten se on jonkun muun häpeä, ei meidän. Haluaisin Suomen olevan tunnettu eettisyydestä, tasa-arvosta, turvallisuudesta, hyvästä terveydenhuollosta ja koulutuksesta. Saahan sitä kaikkea haluta.\nLähettänyt Heidi klo 8.38 Ei kommentteja: Linkit tähän tekstiin\nMinulla on täysin epätieteellinen teoria siitä, että voin itse päättää sairastunko flunssaan vai en. Päätös on tehtävä melko nopeasti ensioireiden ilmaannuttua. Sanoin tänä aamuna flunssalle jämäkästi "Ei". Niistelen nenääni ihan muuten vaan, huvikseni.\nOlen oppinut, että romaanilla pitää olla joku teema. Olen miettinyt jo seuraavan kirjan teeman valmiiksi. En ole romaania kirjoittanut, mutta teema on. Olen pohtinut asiaa pitkään. Nyt pitää vain näpytellä koneelle parisataa liuskaa tekstiä. Koska olen profiloitunut kotieläimiin, niin päätin, että kirjassa pitää olla lisko. Lisko, joka ei kuitenkaan puhu sanaakaan. Perehdyn juuri gekkoihin.\nOlen kirjoittanut tässä ainoassa romaanissani yksinäisistä ihmisistä. En olisi koskaan aloittanut kirjoittamista, jollen asuisi yksin.\nLuin Laura Honkasalon kirjan "Pöytä yhdelle", jossa ei ollut minulle paljonkaan uutta. Hyvä, että yksinäisyys voidaan nähdä myös voimavarana, eikä häpeänä. Jokaisella ihmisellä on riski joutua jossain vaiheessa elämäänsä yksin. Ihanaa, ettei enää tarvitse pelätä yksinäisyyttä. Yksinäisyys on luotettava ystävä. On minulla onneksi muitakin ystäviä, muttei yhtä luotettavia.\nOlen saanut sähköpostiini tietoja residenssipaikoista, joihin kirjailijat voivat hakea. Voiko niihin anoa yhden romaanin kirjoittanut, hyväpalkkainen lääkäri? Monista residenssipaikoista on maksettava ihan kohtuullinen vuokra, jonka voi kylläkin vähentää verotuksessa.\nHypin taas asiasta toiseen. Saan tehdä niin, sillä jaan ilmaisia ajatuksia. Miika Nousiainen Imagessa sanoo, ettei kerro ilmaisia vitsejä. Olen kateellinen Miika Nousiaiselle, joka osaa kirjoittaa viihteellisesti, mutta niin, että häntä arvostetaan ja hänen kirjoistaan kirjoitetaan sanomalehtikritiikkejä.\nLähettänyt Heidi klo 10.02 Ei kommentteja: Linkit tähän tekstiin\nMia Hansen-Loven "Tämän jälkeen" (L'Avenir) on perin ranskalainen elokuva. Se kertoo pariskunnasta, jonka koti pursuaa sivistystä, olohuoneessa poltetaan tupakkaa ja kun mies kertoo löytäneensä toisen naisen, vaimo kysyy "Miksi kerrot sen minulle?"\nElokuvan naispääosaa esittävällä Isabelle Huppertilla on avioeron lisäksi riesanaan sairas äiti ja äidin kissa, Pandora. Nainen työskentelee filosofian opettajana ja kirjoittaa aiheesta. Komea fiksu väitöskirjan tekijä toimii onneksi älyllisenä innoittajana ja Huppert pääsee välillä maalle miehen kommuuniin hippeilemään.\nMielelläänhän näiden ranskalaisten tyylikkäitä, filosofisia keskusteluja seuraa, mutta entä sitten? Elokuva ei kosketa sen syvemmin. Ranskaan on juurtunut jotain ruotsalaista: Huppert vie miehensä antaman kauniin kukkapuskan roskikseen Ikean kassiin sullottuna. Heittää roskalootaan, kävelee takaisin kotiovelle ja palaa roskasäiliön luo hakeakseen ikeansinisen kassinsa takaisin.\nIsabelle Huppert on jotain niin ranskalaista, että ehdotan hänen naamansa kirjailua Ranskan lippuun ja vaakunaan.\nLähettänyt Heidi klo 16.41 Ei kommentteja: Linkit tähän tekstiin\nLähettänyt Heidi klo 8.42 Ei kommentteja: Linkit tähän tekstiin\nLähettänyt Heidi klo 11.24 Ei kommentteja: Linkit tähän tekstiin\nOlen taas vapaalla. Jotenkin epäloogisesti tunnen huonoa omatuntoa siitä etten ole potilaita tutkimassa. Rankaisen itseäni käymällä papa-näytteessä.\nOstin juhliini kymmenen pulloa kuohuviiniä ja nyt juhlien jälkeen löytyi kymmenen korkkaamatonta kuohuviinipulloa (kaksi pulloa on kokenut arvoa nostavan metamorfoosin cavasta samppanjaksi). Luovutin M:lle kaksi pulloa suuresta avusta juhlien järjestelyssä.\nYksin asuvan ihmisen on hankala avata kuohuviinipulloa, sillä se on juotava oikeastaan kerralla tyhjäksi ja siinä touhussa voi päätyä lopulta katuojaan. Tervetuloa kylään, kylmä kuohari odottaa jääkaapissa.\nVielä tänään olisi lisäksi tarjolla patonkia, perunasalaattia, kreikkalaista salaattia, lihapullia, tiramisua ja juustokakkua.\nJääskö on peräisin kirjasta Elimäen tarkoitus ja tarkoittaa muistaakseni jääkaappiin säilöttyä ruoantähdettä, jota ei ole tarkoitus syödä vaan heittää parin päivän päästä biojätteisiin.\nLähettänyt Heidi klo 9.43 Ei kommentteja: Linkit tähän tekstiin\nOli eilen todella hauskat juhlat. Julkaisen tässä Vapun loistavan juhlapuheen:\nVappu Rantalaiho·22. lokakuuta 2016\nTai pitäs varmaan sanoo että suuresti peljätty ja kunnioitettu Kyllikki.\nSairaal lämpimät onnittelut ny tästä sun uusimmasta, ja ainoosta tällä seuronyymillä julkasemasta romaanista. Ja kiitos kus sää vaivauruit järjestään tämmöttet vaatimattomammat laatikkoviinijuhlat meille vaan tavallisille pulliaisille. Tää merkkaa meille paljo, kerta me ollaan niin ylpeitä ja onnellisia susta ja tosta sun kirjastas.\nNo siltä varalta että täällon seassa semmottia kekkä ei oo sitä kirjaa viä kerenny lukeen, nin ilman sen suurempaa poilausta mää selvennän, että siinä on siis kolme päähahmoo: omilla hellyttävillä tavoillaal luuserit Sini ja Eeva. Ja sittet tääk Kyllikki. Joka on torella menestyvä, piireissä pörräävä, ittevarma, suvereeni, tyylitiatonen ja pikkasen nopikim mailmannainen. Puuma sanav varsinaisessa merkityksessä. Eli selkeesti Heirin alter eko. Ja asiav varmemmaks vakuureks niin juur toissapäivänä Heiri tua lokissaan tulikin paljastaneeks persoonallisuutensa kahtiajakosuuren, että kunka hän on parhaillaan onnellisessa parisuhteessa juur nimenomaan ittensä kanssa. Niin tässä meillon ihal lassikko tohtori Jekyll ja Mister Hyre –synrooma elikkä vähän nössömpi tohtori Heiri ja sitten salaperänen kaupunkin yäelämää häiriköivä eronnu rovva Kyllikki.\nNo, Heiri oh halunnu pitää nää nyh Heiri-henkisinä juhlina, nil leikitään sittes sitä leikkiä. No lyhyesti nin tää kirjahan oh hyvä. Heiri itte sanoo ettei se o suuri, mutta ei se ny ihan piänikään oo. Se toristaa, että Heiri on oikee ihmistuntija, kekä havainnoi elämää airoisti ja tarkasti. Julmasti ja lempeesti samaan aikaan. Se osottaa naurettavuuksia meissä kaikissa, mutta samalla se sanoo, että se on kaikki ihan okei. Ihmiset nyv vaan on semmottia pikkumaisia säätäjiä joittenka kuviot on naurettavia piäniä räpellyksiä. Paitti Kyllikkillä.\nYks ihan piäni ulkokirjallinen ritiikki mulla kyä on. Mää olin tässä taannon kuuntelemassa kunka Heiri puhu tästä kirjastaan sen opettejansa kanssa tua Tulenkantajien kirjakaupassa. Viihryttävä tilaisuus, sekapähkinöitä sai, ja kuaharia muavimukista kekkä sitä oli vailla. No kumminkin nin se Nina kysy Heiriltä että minkähän takia lääkäreissä on niin paljon kirjailijoita. Nin kyä mää olin ihan puulla päähäl lyäty kuh Heiri melkeev vastas sillä jumankauta ikuisesti kirotulla A-sanalla. (Ahkera). Että luultavasti kul lääkärit on niin tunnollisia, niin ne hoitaa hommat mikkä ne lupaa. Että mitään kirjaa on paha julkasta jos sitä ei oo ensin kirjotettu loppuun. Kipeen totta tiätty toiki, mutta kyllä ei kuulunu siitä lausunnosta punaviini tai notkeiren kumppaneiren jälkeinen hekumah hurmio tai muu luamisen tuska. Että olis antanu Kyllikin olla äänessä siinä kohtaa. Että oonko mää jumankauta lääkärikirjailijakolleekani vartija, mistä helvetistä mää sen tiärän minkä tähren ne kirjottaa. Tai että luultavasti lääkäreillä vaan pukkaa tota neroutta pintaan millon mistäkin, minkäs tehet. Tunnollisia! Yks sana lisää joka on kiälletty mun eläkejuhlissa.\nSe voi olla että toi tunnollisuuren piikkiin tänkin kirjan valmistumisen pistäminen johtu siitä että Heirihän on aika usein semmonen korostetunkiv vaatimaton ja muka epävarma ja melkeen niinkun yltiöhuanon itsetuntonen, vallankis siä lokissaan. Mutta se on kuulkaa paskapuhetta ja kulissia. Mää oov viiltävästi analysoinu tätä ja se on selkeesti vaan tiättekö niin savolainen tapa olla kohteliais. Emmää mitään oo, täälä takarivissä vaan tämmönen, voisitteko ny perkele käskee eremmäs tai tulee oikeesti paha miäli, jaa ei vai, no kai mää sitten itte tuun. Oikeesti sillä ei oo mitään onkelmia ottaa omaa paikkansa ja tilaansa seuroissa, ja kunka voiskaan jos on parisuhteessa Kyllikkin kanssa eli itte se. Mutta sekin on okei, kyllä nöyrää saa esittää ja sitten oikeesti olla ihan itseriittonen. Se oj juur Heirin kirjan opetus, kaikki oh hyviä semmottina kun ne o, paitti jos ne itte haluaa muuttua, jollon ne oh hyviä semmotina miksikä ne muuttuu. Me ollaan sankareita kaikki.\nNo tähäl loppuun me veretään nyv viä ihal lyhyt piisi. Eikä oo Jii Karjalaista, älkää peljäkkö. Vaan pikkasen ajankohtasempaa tuotantoo, eli yksi melko kulunu kipale tolta noopelsäveltäjältä. Johonka kekään muu ei oo saanu yhteyttä paitti Kyllikki, kekä onkin vilkkaasti sen kanssa sättäilly. Ja ne on ny yhressä muakannu tästä lassikosta Heirin kunniaks tämmötten lyhyen tuareen käännöksen. Että onnee ny.\nTuuli ei jaksa suorittaa (Blowin’ in the wind)\nLausunnon, reseptin, puhelun, piikinkin, kuka hoitaa, kai palkinnon saa?\nMut empaatti kosahti, blogiinsa tilitti: on proosa mun valittuni.\nKirjan siis kirjoitti, saunaihoks nimesi, mammonasta hän viis veisasi.\nTuuli se vaan, sitä paskat kiinnostaa, viima kun niskaan puhaltaa.\nTuuli se vaan, sitä paskat kiinnostaa, tuuli ei jaksa suorittaa.\nVastaan kliseistä kirjalijakuvaa: käytin kirjan ennakon alkoholiin. Järjestän tänään jonkinlaiset julkkarijuhlat. Jostain kummallisesta syytä minua ei hermostuta vaikka tässä vaiheessa minun kuuluisi hyppiä seinille.\nRaskaana ollessani raskaana olevat naiset kävelivät minua vastaan kaikkialla. Nyt törmäilen kirjoihin.\nImagen uusin numero käsittelee kirjallisuutta. Lehdestä voi lukea Helmi Kekkosen kirjoituspäiväkirjaa hänen kirjoittaessaan viimeisintä romaaniaan Vieraat. Kekkonen on oikea ammattikirjailija toisin kuin minä. Siitä huolimatta moni asia kuulostaa tutulta varsinkin ne epäilyksen ja onnistumisen hetket. Kirjailija vääntelee käsiään ja huutaa "Toivon jopa huonoa arvostelua. Kunhan joku muu kuin ystävä tai sukulainen sanoisi saatana jotain!" Helmi Kekkosen kirjaa ei lytätä vaan jutun kirjoittamisen jälkeen ilmestyy Hesarissa myönteinen arvostelu hänen romaanistaan.\nKekkonen juo viiniä kustannustoimittajansa seurassa ja käy muutenkin jatkuvaa dialogia hänen kanssaan. Olen nähnyt oman kustannustoimittajani kahdesti: lounaalla, jolloin hän antoi minulle korjauksia sisältävän paperinivaskan sekä kustantamon juhlissa. Kommunikaatio on tapahtunut sähköpostitse ja korjauksia tehtiin lopulta melko vähän. Toteutin oikeastaan kaikki hänen ehdotuksensa. En itkenyt enkä raivonnut. Ei ollut kovinkaan vaikeaa luopua yhdestä romaanihenkilöstä.\nHesarin Teema-numeron aiheena ovat kirjailijat. Arvelen jo Pirkanmaalla asuvan enemmän kuin sata (kts Pirkkalaiskirjailijoiden sivuston jäsenluettelo, en jaksanut laskea kuitenkaan) kirjailijaa, mutta lehtien perusteella kirjailijoita on tänä syksynä huomattavasti vähemmän: Sirpa Kähkönen, Tommi Kinnunen, Miika Nousiainen, Jari Tervo, Pirkko Saisio ja Riikka Pulkkinen. Minna Rytisalo on se esikoiskirjailija tänä syksynä, etnistä väriä kirjailijajoukkoon antaa Pajtim Statovci ja nuortenkirjailijan nimi on Salla Simukka.\nLähettänyt Heidi klo 9.11 Ei kommentteja: Linkit tähän tekstiin\nFacebook-ystäväni ilmoitti olevansa taas parisuhteessa. Suhteen toinen osapuoli ei liene kyseisen sosiaalisen järjestelmän käyttäjä, sillä emme saaneet ikäväksemme kuulla kuka hän on ja mistä lähtien he ovat olleet facebook- ystäviä ja lopulta facebook-rakastavaisia. Ihanan romanttista.\nSalasuhteilla ei ole minkäänlaista statusta. Kukaan ei ilmoita olevansa vihdoin onnellisessa ja tyydyttävässä salasuhteessa. Joku kertoi minulle kerran, että hänellä on sivusuhde. Kuulostaa jotensakin asialliselta: pääsuhde ja sivusuhde.\nJätettynä osapuolena olisi komeaa ilmoittaa olevansa parisuhteessa, mutta se ei liene syy ryhtyä edes facebook-parisuhteeseen.\nOlen parisuhteessa itseni kanssa. Teen itseni kanssa kaikki tärkeät päätökset kuten minne matkustaa lomalla vai jäädäkö kotiin. Neuvottelen itseni kanssa kodin suuremmista ja pienemmistä hankinnoista. Minä ja minä keskustelemme maailmanmenosta ja arvuuttelemme ketkä tämän kauden "Ensitreffit alttarilla"- pareista pysyvät yhdessä. Kellahdamme iltaisin toistemme viereen: minä ja minä.\nLähettänyt Heidi klo 20.57 Ei kommentteja: Linkit tähän tekstiin\nKun lapset vielä asuivat kotona, minulla oli tapana raivota heille ennen kuin edes riisuin takkini ja kenkäni. Huusin eteisen lattialla makaavista vaatteista, margariinirasiasta keittiön pöydällä, banaanin kuorista ja eri puolilla lojuvista sarjakuvalehdistä. Mikä vain kelpasi. Aina löytyi joku sotkuinen yksityiskohta, joka sai päässäni niksahtamaan. En istahtanut hetkeksikään lepäämään vaan ryhdyin heittelemään ruokia jääkaappiin, laitoin pyykkikoneen pyörimään ja ryhdyin samalla jauhelihaa ruskistamaan. Tein vähintään kolmea asiaa yhtä aikaa. Kukaan ei kiittänyt minua.\nNyt kun tulen töistä, kerään postit, riisun takin, silitän Kerttua ja sanon lauhkealla äänellä jotain typerää kuten "Hei kisu, mitä kuuluu". Ei ole ketään kenelle huutaa. Mikään ei ole siirtynyt päivän aikana paikoiltaan. Jos jätän aamulla kahvikupin keittiön pöydälle niin se seisoo siinä vuoren varmasti vielä viideltä.\nKaipaanko niitä huutosessioita? Juu ja ei. Kadun kuitenkin.\nValmistin ruokaa härkäpapuvalmisteesta nimeltään Härkis. Pavut ovat kauniita, mutta tässä Härkiksessä ne on saatettu likaisen harmaaseen sotkuiseen olomuotoon. Härkis maistuu tunkkaiselta. Taidan mielummin syödä papuja kuin jauhelihaa jäljittelevää tuhrua. Helppoahan sitä on käyttää ja voimakkaasti maustettuna pöperö on ihan syötävää ja varmasti ravitsevaa. Jos joku lupaisi, että maailma ihan taatusti pelastuu sitä sotkua syömällä niin voisin uhrautua.\nTuttuni on pyytänyt minua kirjailijavieraaksi erääseen kirjallisuuspiiriin. Tilaisuus järjestetään pitseriassa. On helppoa mennä puhumaan kirjastaan ja itsestään, sillä tietää niistä taatusti enemmän kuin kuulijat. Marraskuussa vierailen kollegojen lukupiirissä. Suhteeni kirjalliseen tuotokseeni heittelee kuin sepsispotilaan kuumekäyrä.\nLähettänyt Heidi klo 19.11 Ei kommentteja: Linkit tähän tekstiin\nYritän olla ajattelematta mitä muut ajattelevat kirjastani. Yritän olla ajattelematta koko tekelettä. Ajattelen sitä siis koko ajan.\nMenin Twitteriin ja nyt saan jatkuvasti viestejä siitä, että joku seuraa minua vaikka en ole tehnyt mitään, enkä edes tiedä mitä siellä tehdään.\nH sanoi "Päätin aloittaa laihduttamisen tänään, mutta en voi. En muistanut ostaa rahkaa". H oli hakenut kunnioitettavan runsaan lounasannoksen alakerran ruokalasta. Hän oli kasannut rasiaan riisiä ja perunaa päällystänyt ne kastikkeella ja asetellut viereen salaattia. Hän ruiskaisi lämpimän ruoan ylle ketsuppia ja valeli salaatille öljyistä kastiketta. Rasia mahtui juuri ja juuri kiinni. Ehdotin hänelle maailmaa mullistavaa laihdutustapaa: "Syö vain puolet annoksesta ja säästä loput huomiselle". Se ei sopinut. Laihdutettaessa syödään rahkaa.\nKehonhuoltojumpassa oli väljää, sillä monet kehoa huoltavat naiset syyslomailevat tällä viikolla. Opettaja kävi kahdesti korjaamassa asentoani. Nosti kädellä kylkien alta ja sanoi "Hyvä!"\nLainasin kirjaston VIP- hyllystä Pauliina Vanhatalon kirjan "Keskivaikea vuosi". Mistä johtuu, että oikeiden ihmisten elämä on jotenkin mielenkiintoisempaa kuin fiktiivisten henkilöiden? Vaikka fiktiiviset henkilöiden elämässä tapahtuu huomattavasti enemmän kuin masennuksestaan kirjoittavan kirjailijan elämässä.\nLähettänyt Heidi klo 19.46 Ei kommentteja: Linkit tähän tekstiin\nYritän saada aamuisen häpeällisen ruikutuksen pyyhittyä pois uudella tekstillä.\nIlta-Sanomissa naiset kertoivat Trump- pukuhuonepuheen innoittamina omista häirintäkokemuksistaan.\nEpäilen, että lähes kaikki naiset ovat kokeneet fyysistä tai sanallista häirintää myös työpaikallaan. Kaikki naiset ovat kokeneet sitä jossain.\nMiespotilaat taputtelevat lähinnä hoitajia, lääkärehin he eivät uskalla koskea. Eräällä miehellä oli tapana halailla myös lääkäreitä. Mies ei ollut luultavasti peseytynyt vuoteen. Kun hän lähestyi minua kädet ojossa niin pakenin kiireesti työpöydän taakse.\nHyvin nuorena apulaislääkärinä pomoni ehdotti juhlien jälkeen hänen luokseen menemistä. Vaimo ei ollut kotona. Rikos on vanhentunut ja mies saattaa olla jo kuollut. Yllätyin pyynnöstä kovin, enkä kertonut siitä silloin kenellekään. Epäilin jollain kierolla tavalla provosoineeni ehdotuksen. En ollut missään mielessä kiinnostunut miehestä. Jälkeenpäin teeskentelimme kuin tuollaista vonkaamista ei olisi koskaan tapahtunut.\nKaksi läheistä mieskollegaa kertoi aikoinaan jatkuvasti härskejä juttuja ihan minua kiusatakseen. Usein minua naurattikin, välillä ärsytti. Nuorena amanuenssina menin kirurgian päivystykseen ja sanoin "En tiedä tästä hommasta mitään". Mieskirurgi katsoi vatsani seutua ja totesi "Jostain näytät jotain tietävän". Olin tuolloin melko näkyvästi raskaana. Sutkauksen kuuli lisäkseni pari nuorta mieskollegaa.\nTyöpaikan kahvihuoneessa puhumme välillä härskejä, mutta emme vihaa miehiä vaan suhtaudumme heihin lämmöllä. Nyt Yhdysvaltain presidentiksi pyrkii tyyppi, joka vihaa naisia. Sellainen mies on täysin arvaamaton.\nLähettänyt Heidi klo 17.11 Ei kommentteja: Linkit tähän tekstiin\nJari Tervon Matriarkka on ollut syksyn myydyin uutuusromaani. Ei ihme, sillä kirjaa on mainostettu Hesarin etusivulla, mies esiintyy Uutisvuodossa, romaania myydään alennuksella, se on näyttävästi esillä kirjakaupoissa, kaikki tärkeimmät sanomalehdet ovat arvioineet teoksen ja isänpäivä on tulossa. Kaiken lisäksi Tervo on erinomainen kirjailija, jolla on takanaan pitkä ura. Matriarkkaa voi ostaa kaikkialta ilman tilaamista.\nLehdissä on kirjoitettu, että esikoiskirjailijan on entistä vaikeampi saada kustannussopimusta. Vielä hankalampaa esikoiskirjaa on myydä. Jostain syystä Suomalainen kirjakauppa on hinnoitellut romaanini yläkanttiin ja ymmärrettävästi se on häpeillen piiloitettu hyllyyn, kun Matriarkka poseeraa ylväänä keskellä kauppaa niin ettei siihen voi olla törmäämättä jos kirjakauppaan viitsii astua sisälle. Kirjaani ei ole mainostettu lehdissä eikä sitä ole niissä arvioitu.\nJostain syystä romaanin kirjoittamiseen liittyy ujo toive, että sitä luettaisiin. Muutenhan romaanikäsikirjoituksen voisi säilöä läppärin tiedostoon tai haudata maahan.\nOlen väsynyt kritiikin odottamiseen, armoton kritiikkikin kelpaisi tai oikeastaan se olisi kehittymisen kannalta paras. En minä oikeasti mitään murskakritiikkiä halua vaan epärealistisesti odotan kehuja. En viitsisi herätä anivarhain sanomalehtiä kyttäämään. Haluan elää tavallista elämää ja nukkua vähän pidemmät yöunet.\nKiitokset blogiarviosta http://kristankirjat.blogspot.fi/. Se on kovin ystävällinen. Blogiarviot ovat tärkeitä tehdessään kirjaa tunnetuksi, mutta harvoin kriittisiä. Blogistit suhtautuvat kirjoihin vähän kuin ystävät ja sukulaiset, jotka eivät halua kirjoittajaa loukata tai joiden on vaikea suhtautua kirjaan kirjallisuutena vaan etsivät romaanin henkilöistä jotain tuttua.\nTiedän tekeväni itsestäni naurettavan, mutta en voi sille mitään. Lupaan lopettaa tämän ruikutuksen tähän.\nLähettänyt Heidi klo 9.02 Ei kommentteja: Linkit tähän tekstiin\nTampereen läntinen osa on hiljentynyt ja liiketilat tyhjentyneet, jäljelle ovat jääneet hautaustoimistot.\nEilen illalla kotiin kävellessäni huomasin huolestuttavan seikan: hautaustoimistotkin ovat lopettaneet. Ikkunakävelyllä ei voi enää ihailla hautakiviä tai valkoisten ruumisarkkujen kylkiä. Tilataanko arkut jatkossa netistä? Vai alkaako Ikea myydä lautakasoja, joista arkku kootaan.\nToistan itseäni: kaupunki, jossa ei ole edes hautaustoimistoja on ankea ja vaarallinen paikka liikkua. Sitä kannattaa miettiä aina kun tilaa mekkonsa netistä tai ajaa autolla pellolle kyhättyyn ostoskeskukseen rahojaan tuhlaamaan.\nMetsossa on uusi lehtienlukusali. Saliin saa tuoda kahvimukin viereisestä kahvilasta tai lukea lehteä kahvilassa. Metso on eläväinen ja vilkas paikka vaikka en olekaan varma onko mahdollisuus lainata kahvakuulaa tai kävelysauvoja ihan välttämätön.\nVaikka kotikulmiltani katoavat hautaustoimistot niin kirjasto vielä toimii!\nLähettänyt Heidi klo 9.34 Ei kommentteja: Linkit tähän tekstiin\nKävin eilen Niagaran päivänäytöksessä katsomassa Woody Allenin uutuuden Cafe Society.\nPäivänäytöksiä kutsutaan nimellä Seniorikino. Vierastin Seniorikinoa alkuun niin, etten kehdannut mennä noihin edullisiin näytöksiin. Oli siellä nuoriakin tai tällä kertaa ei tainnut olla yhtään alle 50-vuotiasta. Vain yksi asiakas saapui näytökseen rollaattorilla ja toinen varovaisesti miehensä kyynärpäähän tukien. Kukaan ei tarvinnut lääkärin apua. Rollaattorinainen istui elokuvan ajan apuvälineensä istuimella elokuvateatterin seinustalla.\nCafe Society ei ollut Allenin parhaita elokuvia, mielellään sitä kuitenkin katsoi. Elokuvassa liikuttiin 1930-luvun Los Angelesissa ja New Yorkissa. Cafe Society oli kovin söpö. Sen päähenkilö Bobby, juutalainen nuorukainen (Jesse Eisenberg) lähtee Hollywoodiin elokuva-alalla toimivan enonsa leipiin ja rakastuu tämän sihteeriin. Sihteerillä on suhde enon kanssa. Kyse on siis kolmiodraamasta, joka ei kuitenkaan ole kovin dramaattinen. Kuvaus on kaunista, puvut kauniita, Eisenberg on liikuttavan kömpelö ja innokaassa rakkaudessaan.\nElokuvasta voi poimia hauskoja lauseita: "Live everyday as if it were your last and one day you are right", "Life is a comedy written by a sadist" jne. Vanha jazz-musiikki soi läpi elokuvan.\nIsä soitti. Hän oli lukenut kirjani ja piti sitä sujuvasti kirjoitettuna. "Voisitko kirjoittaa seuraavaksi jotain vakavaa. Vaikka historiallisen romaanin", isä neuvoi.\nLähettänyt Heidi klo 8.27 Ei kommentteja: Linkit tähän tekstiin\nOlen viime päivinä julkisesti iloinnut romaanini julkaisemisesta ja siitä saamastani yksityisestä positiivisesta palautteesta. Kun olen riemuinnut (ehkä riemu on liian voimakas sana, ollut hillitysti tyytyväinen) facebookissa niin olen samalla ollut huolestunut. Kaverit saattavat ärsyyntyä moisesta leuhkimisesta vaikkakin se on ollut vähän anteeksipyytelevää. Samalla olen muistanut koti- ja koulukasvatuksessani oppimani sananlaskut kuten "Itku pitkästä ilosta".\nTajusin eilen, ettei itku ilon jälkeen johdu iloitsemisesta vaan elämässä on hyviä ja huonoja asioita hypit sitten ilosta kattoon tai hymyilet hiljaa niin ettei kukaan kuule. Onni ei automaattisesti vedä perässään huonoa tuuria. Moni asia on sattumaa (ja vielä useampaan voit itse vaikuttaa) tai sitten jonkun ylemmän voiman arpomaa (jos haluat uskoa niin). Jos olisi joku ylempi voima niin tuskin sekään positiivisesta facebook-päivityksestä piittaisi. Ylemmän voimankin on suoritettava arvontoja, sillä ratkaisut ovat välillä täysin käsittämättömiä. Tuolle annetaan munuaissyöpä ja meneehän siinä samalla psoriasis, tuo saa kolmoset, tuolle ei lasta ollenkaan, tuo saa suuren rakkauden, tuon päälle ajaisi rattijuoppo, tuo voittaa 20 euroa lotossa ja tuon talosta löytyy vesivahinko.\nVoin ihan rauhassa poksautella kuohuviinipulloja auki, pomppia tasajalkaa ja huutaa Keskustorilla "Olen kirjoittanut romaanin ja se on julkaistu!" Se ei tuota huonoa onnea.\nTaikauskoinen ajatus riemukkuuden ja rehvakkuuden sivuvaikutuksista on tarttunut minuun kuin jalkasieni (minulla ei ole jalkasientä, mutta saatan saada sen koska kehun varpaillani). Siitä on vaikea päästä irti.\nJoskus tapahtuu hyviä asioita ja joskus päätyy katuojaan. Lopussa kuitenkin kaikki kuolee paitsi rikkaruohot. Siksikin kannattaa vähän kehua itseään.\nLähettänyt Heidi klo 11.34 Ei kommentteja: Linkit tähän tekstiin\nValmistelen juhlia. Murehdin onko tarpeeksi tuoleja, viinilaseja, kahvikuppeja, lautasia, haarukoita, lusikoita. Riittääkö. Miten pöydät asetellaan. Tulevatko kaikki. Mitä jos kaikki tulevat. Kuka kaataa viiniä vai osaavatko vieraat käyttää viinitölkkien hanoja. Muodostuuko jonoja. Punaista ja valkoista. Alkoholiton vaihtoehto. Käykö pussitee. Kuinka monta kupillista kahvia. Onko piano vireessä (ei). Jos käyttää kynttilälyhtyjä niin palaako juhlatila. Onko vierailla tylsää. Tuleeko meteliä. Tuleeko ruumiita.\nMinulla oli kunnianhimoinen suunnitelma valmistaa tarjolle kevyitä salaatteja. Mielessäni oli oikein hyviä kasvissyöjillekin sopivia vaihtoehtoja. Ohje neljälle: 1 kg perunoita. Silloinhan tarvitsisin kymmenen kiloa perunoita. Ymmärsin vihdoin, ettei keittiössäni ole suurtaulouskeittiöön sopivaa välineistöä ja kylmäsäilytystiloja. Päätin ostaa salaatit valmiina ja olen päätöksestä huojentunut. Ai niin kahvimaitoa, patonkeja, sokeria, gluteiniton leipä, servietit. Kakut.\nJos joku blogisti on kiinnostunut kirjoittamaan romaanistani, eikä ole vielä sitä saanut niin olisiko hyvä ja laittaisi viestin vaikka tuohon blogin sähköpostiin niin välitän tiedon kustantamoon.\nLähettänyt Heidi klo 21.02 Ei kommentteja: Linkit tähän tekstiin\nKun menen ruokakauppaan niin mietin, mitä tarvitsen ja ostan kuusi kananmunaa. Jääkaappiini on kertynyt 18 kananmunaa, joka on liikaa yhdelle naiselle.\nN:llä on viisi kanaa, joista yksi on lopultakin muninut munan. N näytti puhelimestaan kuvia munasta: muna pesässä ja muna tulitikkulaatikon vieressä. Kananmuna oli pienempi kuin tikkuloota ja ehdottoman sievä. Täydellinen kananmuna. Sen oli muninut kana nimeltään Marja-Liisa. Muna keitettiin ja jaettiin neljään osaan, kullekin perheenjäsenelle pikkuruinen maistiainen.\nRuokahävikin vähentämiseksi neuvottiin ottamaan kännykkkäkuva jääkaapin sisällöstä. Otin kolme kuvaa: yleiskuvan, kuvat ovihyllyistä ja vihanneslaatikoista. Kananmunien lisäksi hyllyillä seisoi epämääräinen valikoima säilykkeitä kuten purkki, joka sisälsi kaksi öljyssä kelluvaa latva-artisokkaa, vihreitä oliiveja, puolitoista purkillista aurinkokuivattuja tomaatteja. Mausteitakin siellä oli: ketsuppia, chilikastiketta, kaksi pullollista soijakastiketta. Vihanneslaatikoista löytyi puolikas punakaali, kaksi pussillista väsähtänyttä salaattia, yksi sipuli, jonka vireystila on arvoitus ja virkeä kurkun puolikas. Ovihyllystä tuijotti puoliksi käytetty litran kevytmaitotölkki. Jääkaapissa riutui lisäksi noin 20 g sinihomejuustoa ja saman verran parmesania. Hedelmiä ja tomaatteja en säilytä jääkaapissa.\nNyt kun kuvaan jääkaappiani, hallitsen ruokatalouttani ja elämääni paremmin. Maapallo ei tuhoudu. Ei ainakaan ruokahävikkini vuoksi. Kuva sitäpaitsi jotenkin velvoittaa pitämään kaapin siistinä.\nLähettänyt Heidi klo 20.24 Ei kommentteja: Linkit tähän tekstiin\nLuen Pekka Hiltusen romaania Iso, joka kertoo lihavuudesta. Tai oikeammin Annista, yksinäisestä, korkeasti koulutetusta, työttömästä, erittäin obeesista, mutta terveestä naisesta. Obeesi on lääketieteellinen lihavuutta kuvaava sana, joka ei ole yhtä lataututunut kuin lihava ja tieteellisemmältä kuulostava kuin ruma sana, läski. Annin obesiteetti on laadultaan graavia.\nOlen miettinyt painoasioita paljon, sillä kotonani puhuttiin jatkuvasti siitä mikä lihottaa. Puhuttiin omasta ja toisten painosta. Laihdutettiin vaikkei mitään laihdutettavaa edes ollut. Vanhempieni kesämökilläkin on vaaka.\nMikä sitten lihavuudessa on pahaa? Onhan se toki terveysriski. Toisaalta ihan pikkuisen ylipainoiset elävät pidempään kuin langanlaihat. Onko ylipaino kuitenkin jonkinlainen moraalinen juttu: ahneuden ja itsekontrollin puutteen merkki. Vai ovatko laihat ihmiset kauniimpia kuin lihavat? Vaatteet ainakin tehdään laihoja varten. Ainakin naisten vaatteet. Lihavan kuuluu pukeutua mustiin kaapuihin.\nOn sairaita ihmisiä, joiden pitäisi laihtua. Miten puhua asiasta vastaanotolla? Kannattaako sanoa "Pitää syödä vähemmän kuin kuluttaa"? Sen taitaa jokainen tietää. Moni ylipainoinen arvostelee lääkärien toimintaa: jos menet vastaanotolle ihottuman, flunssan, päänsäryn tai huimauksen takia niin lääkäri ryhtyy puhumaan painostasi.\nYleensähän sanotaan, että asioihin pitää puuttua: ylipainoon, tupakointiin ja alkoholin käyttöön. Kun ylipainoisten henkilöiden ruokatapoja kyselee niin he eivät syö juuri mitään. En lopultakaan tiedä kannattaako ruokavaliosta puhua, sillä potilaat tietävät kyllä miten pitäisi syödä ja liikkua.\nYlipaino on arka asia. Anni luettelee kirjassa vuosien mittaan käyttämiensä vaakojen merkit. Moni todella ylipainoinen ei ole punninnut itseään vuosiin. Olen joskus rohkaissut potilasta astumaan vastaanottohuoneen seinustalla vaanivalle vaa'alle. Yleensä se on johtanut pettymykseen: painanko tosiaan noin paljon? Punnitsen sillä välillä itsenikin, sillä kotonani ei ole vaakaa. Riisun yltäni takin, jonka taskut ovat täynnä roinaa sekä työkengät ja astun vaa'alle hyvin varovaisesti, kuin se saattaisi särkyä allani vaikka olen lähinnä normaalipainoinen.\nYlipaino aiheuttaa paljon häpeää. Siitä ei ainakaan ole hyötyä. Nimenomaan naiset häpeilevät olemassa olevia tai oletettuja läskejään. Moni todella ylipainoinen nainen ei muuten edes syö toisten nähden. Tai pakkotilanteessa vähän maistelee annostaan.\nHävetä pitäisi lähinnä niiden, jotka nimittelevät ylipainoisia kaikenlaisilla rumilla sanoilla , joita Hiltusen kirjassa luetellaan pitkä rivi.\nLähettänyt Heidi klo 11.29 Ei kommentteja: Linkit tähän tekstiin\nKuka vetäisee oikean kohteen sormeni ulottuvilta juuri kun yritän osua puhelimen näytöllä tiettyyn nettisivun pisteeseen? Käyn kissa ja hiiri -leikkiä näytön kanssa, odottelen pitkään kunnes teen yllättävän täsmäiskun sormellani. Ei auta, näyttö heilahtaa pari milliä alaspäin juuri sillä hetkellä kun tökkään siihen sormeni ja joudun automainokseen. Kokeilen toista strategiaa, yritän olla nopea. Joku on nopeampi kuin minä ja nyt minulle kaupataan ruoansulatusta parantavaa maitovalmistetta tai hoikentavia alusvaatteita.\nEnsin pelkäsin kirjani saavan huonot arvostelut tai oikeastaan vain odotin niitä. Pidin kirjan teilausta väistämättömänä. Nyt pelkään, ettei kukaan huomioi romaaniani.\nKatsoin herättyäni ensin Aamulehden kulttuurisivut: ei ainuttakaan kirja-arvostelua tänään (ne ovat yleensäkin tulitikkulaatikon kokoisia, voin laittaa tikkuaskin rinnalle mittatikuksi kunhan seuraava kritiikki julkaistaan). Hesari: kaksi ja puoli sivua Markus Leikolasta, kritiikki Riku Korhosen uudesta romaanista "Emme enää usko pahaan" (pitää ehdottomasti lukea), arvostelut Jukka Koskelan runokokoelmasta, Helmi Kekkosen, Laila Hirvisaaren ja Marko Hautalan romaaneista. Hesarista löytyi tänään yhdeksän kulttuurisivua (kirjallisuuden osuus viisi) ja Aamulehdestä viisi (kirjallisuuden osuus siis nolla).\nAsun sentään Tampereella. Jos pelaisin jääkeikkoa niin kyllä minut huomattaisiin. Nyt ne eivät ainakaan kirjota kirjastani Aamulehteen. Anteeksi Aamulehti.\nOlen oppinut, ettei kritiikkeihin pidä reagoida mitenkään. Ei saa vaania kriitikkoa hänen lempipubissaan tai soitella häirikkösoittoja öisin. Hänen kritiikkiinsä ei pidä kirjoittaa minkäänlaista vastinetta. Pitää sanoa itselleen "Se on vain yhden ihmisen mielipide" paitsi silloin jos teksti on myönteinen.\nLähettänyt Heidi klo 20.11 Ei kommentteja: Linkit tähän tekstiin\nEiliseen päivitykseen viitaten siteeraan luvatta loistavaa Anja Erämajaa:\n"Onks mulle annettu väärä aika, miksei annettu oikeeta? Mä pyysin hyvissä ajoin aikaa ja mielestäni sain sen. Mä tulin ajoissa ja nyt: ei mitään. Mä merkkasin tän ajan, olinks mä ainoo, eiks mun aikaa merkattu mihinkään? Miks just mun aika jäi merkkaamatta? Tapahtuuks tätä usein? Mä oon odottanut tässä pitkään, pitäiskö mun ottaa joku numero vai? Siitäks tässä on kysymys, numeroista? Mä soitin ja asian piti olla selvä, nytkö pitää ottaa numero, nytkö pitää aloittaa kaikki alusta, ottaa numero ja odottaa oikeeta numeroo?"\nHankalaa on potilaan ilmestyminen väärään aikaan. Hän tulee tietysti sadan kilometrin päästä."Voisiks sää ottaa tään, kun tää on tullut väärään aikaan/ tälle on annettu väärä aika?" Pakkohan se on vaikka päivä on jo tungettu täyteen.\nHaaveilen uhkarohkeasta tempusta: mieleni tekisi heittää kaikki työsähköpostit roskakoriin. Voisin aloittaa puhtaalta pöydältä. Lakaista kaiken vanhan pois. Vahata ja puunata tyhjän postilaatikon.\nJoulukuinen Intian matkani peruuntui, sillä lähtijöitä ei ollut riittävästi. Olen hyvin pettynyt. En uskalla lähteä kiertämään Intiaa yksikseni, enkä enää voi siirtää lomaani, joten jos matkustan jonnekin, on matkustettava juuri niinä päivinä, joihin loma on pultattu.\nLähettänyt Heidi klo 12.01 Ei kommentteja: Linkit tähän tekstiin\nHukka-asioiden pohtiminen oli lopulta varsin hedelmällistä. Mietimme muun muassa kuuluuko aikuisia ihmisiä paapoa (muistutella rtg-tutkimuksista, laboratoriokäynneistä ja vastaanottoajoista) vai olisiko heillä itsellään osavastuu hoidostaan. Olen jo vuosia toivonut, että kaikille menisi automaattisesti käyntiajoista muistuttava tekstiviesti, mutta työnantajallani ei ole vielä valmiutta niin edistykselliseen tekniikkaan. Ilman muistutuksia 40% ajoista jäisi käyttämättä.\nVaralan urheiluopiston entinen rehtori veti meille Pispala-kävelyn. Pispalan nimi on tullut Turun (!) piispasta, joka yöpyi käynneillään siellä. Piispalasta putosi jostain syystä toinen i-kirjain pois.\nTampereen ja Pispalan rajalla kulki aikoinaan kolme metriä korkea kiviaita nimeltään Pulteri. Pispala ei halunnut liittyä Tampereen kaupunkiin, mutta niin huonosti sille lopulta kävi. Pispalan yllä näkyy rautainen Haulitorni. Lauri Viita on kuulemma sanonut, että on turha mennä Pariisiin katsomaan Eiffel-tornia tai Kiinaan muuria kun Pispalassa on Pulteri ja Haulitorni.\nPispalassa on voinut hyppiä hyppyrimäestä. Ensimmäiset kisat voitti norjalainen, jonka nimen olen unohtanut. Hypyn pituus oli huimat 17 metriä! Kun lähtölavaa myöhemmin korotettiin hypättiin mäestä peräti 46 metrin pituinen suksiloikka.\nKivi, joka mahtuu nyrkkiin on nimeltään musa. Heikki Salo ja Sirkku Peltola asuvat Lauri Viidan synnyinkodissa. Näsijärven pinta on 18 metriä korkeammalla kuin Pyhäjärven. Muutamia tärkeitä faktoja mainitakseni.\nVetreä 75-vuotias oppaamme sanoi kierroksen lopuksi "Tytöt kävelkää joka päivä 20 minuuttia".\nLähettänyt Heidi klo 17.56 Ei kommentteja: Linkit tähän tekstiin\nVietämme huomenna työporukan TYKY-päivää. Miehet puhuvat tärkeistä aiheista kuten "Virittely hukkatekemisen poistamiseen" ja "Hukkajahti ja kehitystoimet".\nNykyään potilaat voi siirtää virtuaalisesti kohteesta toiseen. Kävelen edelleen ovelle vastaan ja avaan sen. Kättelen potilasta, mutta en koskaan kynnyksen yli, sillä muistelen sen tuottavan huonoa onnea. Sairailla ihmisillä on jo muutenkin ollut riittävästi sitä laatua.\nKun potilaan puhelin soi kesken vastaanoton, hän ottaa käsilaukkunsa ja penkoo hädissään nenäliinapaketteja, hiusharjoja, lompakkoja ja luomivärejä kunnes löytää puhelimensa. "Vaiennan tämän, anteeksi". Vastaa kuitenkin aina puhelimeen "Olen lääkärin vastaanotolla!"\nKaikenlaiseen turhaan puhumiseen hukkautuu myös aikaa. Muistan ortopedin, joka ei puhunut mitään. Vastaanotolla istui hoitaja, joka huolehti ohjeiden antamisesta.\nSiihenkin menee aikaa, että nostaa katseensa tietokoneen ruudusta ja kohdistaa sen vaikka potilaaseen.\nOn hyvä miettiä hukkajahdin kohteita etukäteen.\nOdotan innolla päivän vapaamuotoista osuutta, kulttuurikävelyä Pispalassa. Pispala on ehdottoman mielenkiintoinen kaupunginosa. Jos joku lähtisi kanssani pieneksi hetkeksi Pulteriin, niin se olisi hauskaa.\nHuomenna alkaa loma. Ehdinkin raataa kokonaisen viikon.\nLähettänyt Heidi klo 21.57 Ei kommentteja: Linkit tähän tekstiin\nPyydän anteeksi, etten ehdi paneutua kunnolla blogikirjoittamiseen. Olen niitä harvoja ihmisiä, jotka kokevat huonoa omatuntoa tällaisesta(kin) laiminlyönnistä.\nKävimme Niina Hakalahden kanssa esiintymässä Tulenkantajien kirjakaupassa. Yllätyin siitä miten kivaa meillä oli. Yleisö jopa nauroi jutuillemme. Aidon taiteilijan tuntee siitä, että hän vihaa tällaisia tilaisuuksia. Päätimme järjestää jatkossa Euroopan tourneen.\nKustantamon markkinointipäällikkö oli ostanut meille kukkia. Ja kaikille kuohuviiniä. Tunsin melkein kaikki yleisössä istuneet, mutta minua huomattavasti kokeneempi Niina piti tilaisuutta sukseena.\nAsettelin kuvausta varten kirjojen päälle saamani kukan ja olisin laittanut kuohuviinilasinkin, mutta kuohujuoma tarjoiltiin muovimukista, joka ei näytä hyvältä kuvassa.\nKäväisimme esiintymisemme jälkeen lasillisilla lähipubissa ja ostin apteekista estrogeenia, jota ilman en nuku. En nuku tosin sen avullakaan.\nLähettänyt Heidi klo 21.30 Ei kommentteja: Linkit tähän tekstiin\nTyttäreni sanoi joskus minulle kovin kyllästyneellä äänella "Kerro sitten kun et ole väsynyt". Ilmoitan teille jos kaikkien odotusten vastaisesti tunnen itseni jonain päivänä virkeäksi. Se päivä ei ole tänään.\nMinua ärsyttää sanonta, jonka mukaan ihmiselle annetaan vastoinkäymisiä sen verran kuin hän kestää. Voin kertoa teille, ettei se pidä paikkaansa. Päinvastaisesta on lukemattomia todisteita.\nMiten lohduttaa ihmistä, jota on kohdannut suuri suru? Olen joutunut sellaiseen tilanteeseen viime aikoina tavallista useammin. En ole sanonut mitään. Olen vain istunut ja kuunnellut. Vilkaissut välillä vaivihkaa seinäkelloa. Jotenkin on tuntunut että olen pystynyt jossain määrin auttamaan vaikka olen vain istunut hiljaa.\nNyt minun pitää asettua tekemään huomisaamuista esitystä. Se on huono, mutta kuulijoiden onneksi se ei kestä kauan.\nKerttu: "Istun tähän iPadille (tähän ei mahdu makoilemaan). Ruokapöydässä ei surffailla netissä. "\nLähettänyt Heidi klo 17.29 Ei kommentteja: Linkit tähän tekstiin\nOn ollut valaisevaa nähdä, ettei kirjan kirjoittaminen vielä tarkoita sitä, että kirjaa välitettäisiin lukijoille. Muutama kaveri on löytänyt romaanini ihan tavallisesta kirjakaupasta!\nOlen ryhtynyt pienimuotoisiin toimiin "Ei saa mennä ulos saunaiholla" -romaanin markkinoimiseksi. Sain onnekseni mukaani fiksun opettajani Niina Hakalahden, jonka romaani Lumilinna ilmestyi syyskuussa Karistolta. Niina on kirjallisuuden sekatyönainen: hän on kirjoittanut proosaa lapsille ja aikuisille ja kaiken lisäksi vielä runojakin. Esittelemme kirjojamme keskiviikkona 5.10 klo 18 Tulenkantajien kirjakaupassa. Samalla niitä saa ostaa edulliseen hintaan, mutta ei ole pakko. Saa tulla vaikka ihan katsomaan miten olemme pukeutuneet, ovatko hiuksemme ojennuksessa, onko hameenhelma jäänyt kiireessä sukkahousujen vyötärönauhan alle ja ennen kaikkea kuunnella kun juttelemme omista ja toistemme romaaneista. Yritän olla nolaamatta itseäni kovin pahasti.\nLähettänyt Heidi klo 17.42 Ei kommentteja: Linkit tähän tekstiin\nKotimatka sujui noin yleisesti ottaen hyvin (Äkäslompolo-Tampere). Tosin istuin autossa 100 kilometriä suklaapalan päällä ja farkkujen persaukseen kehittyi laaja-alainen ruskea läikkä. Samalla tahriintui Volvon takapenkki. Riitelin kuskin kanssa Jyväskylän liikennejärjestelyistä. Kuskin mielestä Jyväskylä on jonkinlainen Suomen persläpi.\nMenomatkalla vietin yön makuuvaunun alapetissä. Yläpuolellani nainen puhui kiivaasti kännykkäänsä minulle tunematonta kieltä. Tungin tulpat korviini ja kai nainen jossain vaiheessa lopetti puhelunsa. Junamatka sujui lopulta hyvin. Heti kun pääsin perille heitin repun selkään ja lähdimme maastoon.\nÄkäslompolossa oli kaunista. Ilmat vaihtelivat pilvisestä ja tyynestä, tuuliseen ja sateiseen. Patikoimme sitkeästi vaikka sade ropisi, märät polttopuut eivät tahtoneet syttyä ja makkara oli pinnalta musta ja sisältä kylmä.\nOli kovin rauhallista. Eräälle laavulle saapui suuri joukko myöhäisessä keski-iässä olevia naisia. Opas veti porukalle lapsekasta tutustumisleikkiä. Kuuntelin kauhuissani pirtsakkaa opasta: onko nimileikki väistämätön tulevaisuudenkuvani?\nViimeisenä iltana käväisimme Joiku-baarissa. Menninkäisen näköinen mies ojensi minulle vasemman kätensä, ojensin hänelle omani ja kättelimme vasemmalla kädellä. Kaksi paikallista naista istui lähipöydässä. Välillä he työnsivät päänsä melkein yhteen, vilkuilivat ympärilleen ja kuiskuttelivat. Miesmenninkäinen tervehti heitä halauksella. Kun naiset menivät tupakalle, näin että toinen käveli korkokengillä ja toinen aamutossuilla. Puumakuvioisissa legginsseissä juhliva nuori nainen lauloi innokkaasti karaokea. Vieläkin päässäni soi epävireisesti esitetty "Nahkatakkinen tyttö".\nLapista löytyy kummallisia paikannimiä: Röhkömukanmaa, Möykkynen ja Pöntsö.\nLähettänyt Heidi klo 21.27 Ei kommentteja: Linkit tähän tekstiin


Palvelut - Anttola\nAnttolan taajamasta löytyy peruspalvelut kävelymatkan päästä toisistaan. Saman kyläraitin, Mikkelintien varrella tai ainakin näköetäisyydellä ovat niin kirkko, koulu, päiväkoti, terveysasema ja kaupat – unohtamatta apteekkia ja monipuolisia hyvinvointipalveluita. Julkinen tarjonta kattaa palvelut vauvasta vaariin ja hyvänä lisukkeena ovat monipuoliset yrittäjien tarjoamat palvelut. Toki Anttolasta löytyy tilaa ja tarvetta myös uusille yrittäjille!\nPerheen pienimmille on Anttolan satamapuistossa upea syksyllä 2021 peruskorjattu Laaninpuiston leikkipaikka. Leikkipuistossa on välineitä kaikenikäisille lapsille. Uutuutena Anttolaan saatiin maahan upotettu tramboliini. Leikkipuistossa on myös istuskeluryhmiä, joten leikin lomassa on helppo pitää pieniä evästelytaukoja.\nLaaninpuiston leikkipaikka sijaitsee Anttolan satamapuistossa. Kuva: Nina Parkkinen\nAnttolan kirkonkylällä on hyvät mahdollisuudet liikkua. Yhtenäiskoulun liikuntahallissa on Anttolan Urheilijoiden, kansalaisopiston ja monien yhdistysten omia liikuntavuoroja.\nAnttola-talon alakerrassa, Taipaleentie 31, on kuntosali, johon voi ostaa lippuja (10 kpl yht. 15 €) Anttolan asiointipisteestä. Kuntosaliin pääsee Anttolan asiointipisteen aukioloaikoina.\nAnttolanhovissa, Hovintie 224, on kuntosaliin ja uimahalliin kaikille avoimia yleisövuoroja. Katso lisää…\nUlkoliikuntaan Anttolan yhtenäiskoulun ympäristö tarjoaa monipuoliset mahdollisuudet: valaistu hiihto- / ulkoilureitti, urheilukenttä, frisbeegolfrata ja ulkokuntoiluvälineet sekä talvisin jääkiekkokaukalo. Reilun kolmen kilometrin Hallavuoren ulkoilu- ja hiihtoreitti puolestaan lähtee Seurojentalo Koivulan pihasta, Vanhanpappilantie 7, ja lisäksi Hallavuorelle on tehty kävelijöille 1,7 kilometrin polkureitti.\nAnttolan kirkonkylässä koulun vieressä on reilun kilometrin mittainen valaistu hiihto-/ulkoilureitti. Reitti alkaa hautausmaan pysäköintipaikan vierestä.\nUlkoilureitti lähtee hautausmaan pysäköintipaikan vierestä. Kuva: Taina Harmoinen\nUlkoilureitin varrella on urheilukenttä, jonne pääsee myös Urheilutien kautta autolla. Urheilukentän reunassa on ulkoliikuntavälineitä.\nUrheilukenttä on vapaasti anttolalaisten käytettävissä, samoin sen vieressä olevat ulkokuntoiluvälineet. Kuva: Taina Harmoinen\nUrheilukentän katsomon takaa, Urheilutien varresta, alkaa frisbeegolfrata. Rataan kuuluu kuusi koria ja ne on sijoitettu ulkoilureitin varteen.\nAnttolan frisbeegolfrata on ulkoilureitin yhteydessä. Kuva: Taina Harmoinen\nFrisbeegolfradan reitti on merkitty opastekyltein ulkoilureitin varteen. Heittomatka vaihtelee reilusta 50 metristä vajaaseen 190 metriin.\nHallavuoren ulkoilu- ja hiihtoreitti\nValaistu Hallavuoren ulkoilu- ja hiihtoreitti on nimensä mukaisesti hieman haastavampi maastoltaan kuin koulun läheisyydessä oleva reitti. Hallavuoren reitin pituus on 3,5 kilometriä. Kirkonkylästä lähin reitin aloituspiste on Seurojentalo Koivulan tontin takareunasta, Vanhanpappilantie 7.\nHallavuoren reitti kulkee Vanhanpappilantien ja Harmolantien välisellä alueella. Reitille pääsee eri kohdista ja vuosien varrella reitin yhteyteen on syntynyt monia polkuja.\nHallavuoren alueelle on tehty erityisesti kävelijöitä varten 1,7 kilometrin polkureitti. Ulkoilu- ja hiihtoreitillä ei saa kävellä hiihtolatujen aikaan, joten polkureitti palveluu näinä aikoina kävelijöitä. Reitillä ei ole talvikunnossapitoa, joten reitin auki pysyminen talvella on aktiivisten kävelijöiden varassa. Polkureitille pääsee esimerkiksi Vanhanpappilantieltä ja se kulkee Hallavuoren laavun ohitse, joten sitä kautta voi myös liittyä reitille.\nHarmolantien läheisyydessä Hallavuoren ulkoilu- ja hiihtoreitin varrella on laavu, joka on vapaasti käytettävissä. Talvisin laavulle pääsee jalkaisin Harmolantien kautta. Harmolantien varressa on pysäköintipaikkoja laavulla kävijöitä varten. Lisätietoja laavusta.\nHallavuoren reitti tarjoaa mahdollisuuksia eri pituisiin ulkoilu- ja hiihtolenkkeihin.


Dermalogica Precleanse 150ml - Kosmetologikauppa\nYou are here:HomeKauppaTuotemerkitDermalogicaDaily Skin HealthDermalogica Precleanse 150ml\nPreCleanse puhdistusöljy on tehokas esipuhdistus jokaiselle iholle.\nTuotetunnus (SKU): 156-082 Osastot: Daily Skin Health, Dermalogica, Ihonhoito, Puhdistus, Tuotemerkit, Vegaaniset tuotteet\nPrecleanse on vesiliukoinen puhdistusöljy, joka liuottaa iholta öljypohjaisen lian ja meikin. Sopii myös silmämeikin poistoon. Sopii kaikille ihotyypeille. Erinomainen kuivan sekä rasvaisen ihon puhdistukseen.\nKäyttö: Ota tuotetta kuiviin, puhtaisiin käsiin. Levitä kuivalle iholle ja hiero kevyesti. Ota hieman vettä käsiin ja hiero vielä kevyesti. Tuote muuttuu maitomaiseksi emulsioksi. Huuhtele lämpimällä vedellä. Tämän jälkeen voit puhdistaa ihosi sinulle suositellulla Dermalogica-puhdistusaineella, joka takaa ihosi maksimaalisen puhtauden.\nLiuottaa öljypohjaisen meikin, talin, aurinkosuojat ja ympäristön saasteet ihon pinnalta mahdollistaen täysin puhtaan ihon.\nOliiviöljy, E-vitamiini ja bankulpähkinäöljy pehmittävät ja ravitsevat ihoa.\nPuhdistaa ihon ammattimaisen tehokkasti. Perinteisesti näin puhtaan ihon on voinut saada vain kasvohoidossa.\nINCI: Caprylic/Capric Triglycerides, Prunus Armeniaca (Apricot) Kernel Oil, PEG-40 Sorbitan Peroleate, Helianthus Annuus (Sunflower) Seed Oil, Citrus Aurantium Dulcis (Orange) Oil, Citrus Grandis (Grapefruit) Peel Oil, Cymbopogon Schoenanthus Oil, Borago Officinalis Seed Oil, Lavandula Angustifolia (Lavender) Oil, Rosmarinus Officinalis (Rosemary) Leaf Extract, Solanum Lycopersicum (Tomato) Extract, Lavandula Hybrida Oil, Citrus Nobilis (Mandarin Orange) Peel Oil, Oryza Sativa (Rice) Bran Oil, Carthamus Tinctorius (Safflower) Seed Oil, Aleurites Moluccana Seed Oil, Cetyl Ethylhexanoate, Dicaprylyl Carbonate, Tocopheryl Acetate, Tocopherol, C12-15 Alkyl Benzoate, Citral, Limonene, Linalool.\nDermalogica Active Moist Kosteusvoide 50ml\nAGE smart 8\nBody Therapy 0\nClear Start 0\nDaily Skin Health 19\nMediBac Clearing 0\nPowerBright TRx 3


Webhotelli - Suomalainen Koti Nettisivuille - Tuonetti\nWebhotelli kotisivujen kodiksi\nMeidän supernopea webhotelli on parempi koti kotisivuille. Parannat kotisivujesi toimivuutta, latausnopeutta ja turvallisuutta valitsemalla meidän Suomessa ylläpidetyt nopeat palvelimet. Helppokäyttöinen hallintapaneeli ja nopea kotimainen asiakaspalvelu takaavat stressittömän kokemuksen.\nKotimainen Webhotelli kotimaisille kotisivuille\nPalvelimet mitoitetaan siten, että teho riittää varmasti. Emme ylimyy kapasiteettia, vaan pystytämme aina uuden palvelimen kun teoreettinen kapasiteetti tulee täyteen. Yksikään sivu meillä ei töki riittämättömän tehon takia.\nPalvelimet sijaitsevat luotettavassa Hetznerin palvelinkeskukessa Helsingissä. Loistavan sijaintinsa ansiosta yhteydet Suomen ja Euroopan alueella ovat todella nopeat. Palvelimet hyödyntävät modernia pilviteknologiaa ja ovat tästä syystä todella luotettavia. Näet webhotellien toimivuuden täältä.\nKun pystytämme uutta palvelinta, päätämme ensin kotisivujen määrän mitä palvelimelle sijoitetaan. Emme sitä kuinka paljon palvelimen pitää tuottaa. Tällä ajatustavalla varmistamme, että palvelimien kapasiteetti ei koskaan lopu kesken. Tehoa myös lisätään sesonkiaikoina ja yleisinä myyntipäivinä. Rajoitamme vain haitallista liikennettä!\nKehitämme WordPress -kotisivuja ja siksi kehitimme myös WordPress optimoidun webhotellin. Tiedämme mitä WordPress vaatii ja mihin se kykenee. WordPress-kotisivut latautuvat siis todella nopeasti meidän palvelimien kautta. Useammat sivut latautuvat jopa alle sekunnissa. Webhotellista löytyy myös WordPress Toolkit!\nValitse laskutusväliksi vuosi ja säästä 15%\nSalaman nopea DNS\nMeidän webhotellissa saat käyttöösi yhden maailman parhaista DNS hallinnoista. DNS hallintamme selkärankana toimii AWS Route 53 -palvelu, joka on kiistatta yksi maailman kattavimmista DNS verkoista. Järjestelmämme päivittää DNS tietueet täysin valmiiksi teille kun otatte uuden webhotellin käyttöön. Pääsette halutessanne päivittämään tietueita manuaalisesti suoraan webhotellin kautta. Route 53 -palvelun ansiosta muutokset näkyvät lähes välittömästi koko maailmalle.\nSiirry tilaamaanLue Lisää\non tärkeä osa kokonaisuutta\nWebhotellin palvelimet sijaitsevat Helsingissä Hetznerin luotettavassa ja turvallisessa palvelinsalissa. Tuonetti on täysin suomalainen yritys, jolla on intohimo tuottaa laadukasta kotimaista palvelua muilla suomalaisille yrityksille ja yhdistyksille.\nValitse kahden eri PHP -version väliltä. Tuemme myös uusinta ja nopeinta PHP 8.0 -versiota. Emme tue vanhentuneita ohjelmistoversioita. Ylläpidämme korkeaa tietoturvahygieniaa kaikissa palveluissamme.\nPlus ja Pro palveluissa, hallintapaneelista saat luotua uuden kloonin olemassa olevasta WordPress sivustostasi ja käytettyä sitä kehitysympäristönä ennen kuin julkaiset muutokset virallisilla sivuillasi.\nHelppokäyttöisellä varmuuskopiointityökalulla teet säännöllisesti varmuuskopiot sivuistasi esim. Suoraan Google Driveen tai AWS S3 Bucketeihin. WordPress työkalulla varmuuskopioit asennukset kätevästi.\nWAF on palvelintason verkkosovelluksille tarkoitettu palomuuri, joka suodattaa yhteyksiä ja estää haitalliset yhteydet. Webhotelli turvaa kaikki sivustot WAF -säännöillä ja estää sivustoille tunkeutumiset.\nPlus ja Pro paketeilla ylläpidät useampia sivuja yhdeltä Webhotelli tililtä. Voit hostata jopa viittä (5) verkkosivua yhden paketin hintaan. Liität vain uuden verkkotunnuksen ja webhotellin automatiikka hoitaa loput.\nSiirto uuteen webhotelliin?\nOnko teillä jo olemassa muun palveluntarjoajan webhotelli? Ota yhteyttä asiakaspalveluumme ja autamme teitä sivujen siirrossa.\nWebhotellin perustamisessa tietoturva on kaiken keskiössä\nWebhotellimme on rakennettu vahvan kivijalan päälle. Vaikka latausnopeudet ovat hyvin suuri avaintekijä webhotellia valittaessa, olemme silti keskittyneet kaikista eniten tietotuturvaan.\nLaaja tietoturvakokonaisuus, joka valvoo palvelimia 24/7.\nEi kompromisseja, vain turvallisia ratkaisuja.\nHinta 7,95€/kk 12,95€/kk 19,95€/kk\nTallennustila 2Gb NVMe SSD RAID 5Gb NVMe SSD RAID 10Gb NVMe SSD RAID\nKaistan käyttö 20Gb/kk 50Gb/kk 100Gb/kk\nProsessoriteho Ei rajoitettu / valvottu Ei rajoitettu / valvottu Ei rajoitettu / valvottu\nKotisivujen määrä 1 2 5\nSQL-tietokannat 1 3 Rajattomasti\nFTP-tilit 1 3 Rajattomasti\nAlias domainit 5 Rajattomasti Rajattomasti\nPostituslistat 5 5 5\nAlitoimialueet (subdomains) 3 5 5\nWordPress-verkkosivustot 1 2 10\nWordPress-varmuuskopiot 3 5 Rajattomasti\nWordPress-toolkit x x x\nPHP-version valinta 7.4 tai 8.0 7.4 tai 8.0 7.4 tai 8.0\nPHP muisti 128M 256M 512M\nDNS-hallinta x x x\nHajautetut nimipalvelimet x x x\nRoskapostisuodattimen hallinta x x x\nVirustentorjuntaohjelman hallinta x x x\nVarmuuskopiointi paikalliseen tallennustilaan x x x\nVarmuuskopiointi etätallennustilaan x x x\nGit-hallinta x x x\nVerkkotilastotietojen hallinta x x x\nIlmainen SSL (HTTPS) x x x\nNginx välimuisti x x x\nPlesk Hallintapaneeli x x x\n24/7 valvonta x x x


Vähintään 30 minuuttia liikuntaa päivittäin | Kuntoplus.fi\n16 helppoa tapaa torjua aikuistyypin diabetesta\nVähintään 30 minuuttia liikuntaa päivittäin\ntiistai 6. heinäkuuta 2010 teksti KUNTO PLUS\nTri Langerin arvio suojavaikutuksesta asteikolla 1–3: 3\nTärkein liittolainen diabetesta vastaan on liikunta. Passiivisuus kasvattaa sairastumisriskiä. Jo vuonna 2001 osoitettiin, että riskiryhmään kuuluvien on mahdollista alentaa todennäköisyyttä sairastua kakkostyypin diabetekseen 58 % korjaamalla ravinto- ja liikuntatottumuksia.\nMitä enemmän liikuntaa, sitä parempi teho. Liikunnan ja ruokavalion suojavaikutus on yli kaksinkertainen lääkkeisiin verrattuna. Liikunta parantaa kehon insuliiniherkkyyttä eli lihasten kykyä hyödyntää veressä olevaa sokeria. Hyväkuntoiset lihakset imevät sokeria itseensä eikä verensokeri pääse nousemaan korkeaksi niin kuin diabeteksessa.\nAktiiviset lihakset tuottavat myös myokiineja, hormoninkaltaisia aineita, jotka ohjaavat koko aineenvaihduntaa terveempään suuntaan. Passiivisissa lihaksissa myokiineja ei synny, ja insuliiniherkkyys vähenee. Kaikesta liikkumisesta on hyötyä, niin kunto- ja lihaskuntoharjoittelusta kuin siivoamisen ja pihatöiden tapaisesta hyötyliikunnasta.\nVaikutus kaksinkertaistuu, mikäli liikunta kohentaa sekä lihasten että verenkiertoelimistön kuntoa. Liiku vähintään joka toinen päivä. Lihasten insuliiniherkkyys heikkenee jo 2–3 päivän toimettomuuden jälkeen. Sunnuntairehkintä ei siis riitä, jos loppuviikko vedetään lonkkaa.\nMiksi liikunta suojaa diabetekselta?\nAina kun lihas tekee työtä eli supistuu, se pumppaa vereen hormonin kaltaisia välittäjäaineita, myokiineja.\nEräät niistä edistävät terveydelle haitallisen vatsaonteloon varastoituvan rasvan palamista. Sisäelinten ympärille kertynyt rasva toimii tulehdusta edistävien aineiden hautomona, ja nämä aineet puolestaan edistävät aikuistyypin diabeteksen puhkeamista. Mitä vähemmän vatsan seudulla on piilorasvaa, sitä pienempi on diabetesriski.\nToiset myokiinit vaikuttavat työskentelevissä lihaksissa tehostaen niiden kykyä hyödyntää veren sisältämää rasvaa ja sokeria vähentäen samalla diabeteksen ja verisuonten kalkkeutumisen riskiä.\nTietyt välittäjäaineet tehostavat maksan kykyä annostella glukoosia (eli sokeria) vereen kehon kulloistenkin tarpeiden mukaan niin, että verensokeri pysyy tasaisena.\nMyokiinit vaikuttavat myös aivoihin. Niiden lyhyen aikavälin vaikutuksiin kuuluu liikunnasta johtuva hyvän olon tunne. Pidemmän päälle ne parantavat unen laatua, virkistävät mieltä ja parantavat muistia. Liikunta lisää myös BDNF-kasvutekijän määrää aivoissa. BDNF edistää uusien aivosolujen tuotantoa ja luo uusia yhteyksiä hippokampuksessa, aivojen tärkeimmässä muistikeskuksessa. Masennusriski vähenee, mikä pienentää myös diabetesriskiä. Masennus ja diabetes liittyvät toisiinsa siten, että stressihormoni kortisoli voi horjuttaa insuliinitasapainoa.\nTorju aikuistyypin diabetes\nReseptivapaissa särkylääkkeissä on valinnan varaa ja vaikuttavia aineita on erilaisia. Suomen suosituin särkylääke on ibuprofeeni. Ketoprofeeni on vähemmän tunnettu ilman reseptiä saatava tulehduskipulääke. Lue täältä, mitä kipuun kannattaa valita.\nMilloin särkylääkettä ja milloin tulehduskipulääkettä?


Voiko durianin väärentää? – Thaimaan Suomalainen\nVoiko durianin väärentää?\nJos voi, niin nyt on sitten kai kaikki nähty. Väärennetyt durianitkin.\nPaikalliset viranomaiset nimittäin varottavat kauppiaista, jotka väittävät myyvänsä Pala-U:n alueella kasvatettuja durianeja, vaikka ne olisikin kasvatettu jossain aivan muualla. Pala-U:n durianit kun tunnetaan kautta Thaimaan ylivoimaisesta laadustaan ja ennen kaikkea makuelämyksestä vailla vertaa. Sin equal, sanoisi espanjalainen.\nSyy myyntimiesten valehteluun on yksinkertainen: Pala-U:n alueen durianit voi myydä korkeammalla hinnalla kuin “tavallisten kuolevaisten” tuottamat durianit.\nVastaanotettuaan lukuisia valituksia huijatuksi itsensä kokeneilta kuluttajilta, päättivät paikallisviranomaiset jalkautua kenttätutkimuksiin. Kohteeksi valikoituivat Cha-Am – Pranburi -ohitustien varrella durianejaan myiskentelevät kauppiaat Thap Thaissa ja Hin Lek Faissa. Alueelta löytyikin myyjä, jonka kyltissä väitettiin kuuluisien Pala-U:n durianien olevan saatavilla. Tämä siitä huolimatta, että Pala-U:n alueella duriania kasvattavat farmarit kertoivat, ettei heidän satonsa ole vielä edes valmista myytäväksi.\nTästä ei pidot parane, tiedetään Pala-U:ssa.\nHuai Sat Yain aluehallinnon päällikkö Watchara Kamphon kertoi tuotannon kyllä alkaneen, mutta toistaiseksi ainoastaan 170 duriania oli saatu myyntiin. Määrä on riittämiin myynnin aloittamiseksi suoraan farmilta, mutta ei siitä minnekään ohitustien varteen riitä. Muutenkin Pala-U:n durianit myynnissä Prachuap Khiri Khanin provinssin ulkopuolella ovat tuiki harvinainen näky silloinkin, kun koko sato on juuri korjattu.\nNyt tämä yksi onneton duriankauppias on saava rikossyytteen, jonka työnimet ovat toistaiseksi vaihdelleet petoksen ja väärennöksen välillä. Kauppiaasta halutaan tehdä varottava esimerkki muille kauppiaille, joille on ja toimitettu viestit maksimissaan 60.000 bahtin (n. 1.620 €) suuruisista sakoista ja/tai aina kolmeen vuoteen saakka kestävistä vankilatuomioista, mikäli joku vielä jää kiinni väärien Pala-U:n durianien myynnistä kuluttajille. Saa siihen sakkorahaan aika monta duriania myydä ja vielä enemmän, jos pitää perhe elättää kolmen vankilavuoden ajan.\nViranomaiset sanovat Pala-U:n durianin saavuttaneen maineen, jonka voi menettää vain kerran ja siksi kovat otteet ovat tarpeen kaiken maailman hämärämiesten pyrkimysten estämiseksi. Mikäli joku sukupuolineutraalien liikennemerkkien puolesta koko ikänsä keuhkonnut tasa-arvoaktiivi nyt pahoitti mielensä, niin puhutaan sitten hämärähenkilöistä.\nKyllähän duriania voisi syödä sellaisenaankin kuin Simo hilloa, mutta Pala-U:n durianin kohdalla se olisi haaskausta.\nVastaisen varalle viranomaiset alkavat lisäksi valvoa ja pitää kirjaa Pala-U:n durianien toimituksista jälleenmyyjille. Sittenpähän tiedetään, kenellä on myynnissä aitoa tavaraa ja kenellä ei.


Pahasta lentopelosta kärsinyt matkustaja itkeskeli Finnairin lennolla - Maisa Torppa riensi hätiin ja herätti ihastusta: "Hän hoiti homman todella hienosti!" | Seiska\nFinnairin iltapäivälennolla Rovaniemeltä Helsinkiin koettiin viime maanantaina (27.7.) pienoinen välikohtaus. Kyseisellä lennolla matkustajana ollut silminnäkijä kertoo, kuinka eräs toinen matkustaja kärsi yläilmoissa silminnähden pahasta lentopelosta.\n– Hänellä oli aika vaikeaa, itkeskeli ja muuta. Se herätti jonkin verran huomiota, mutta pian paikalle saapui lentoemäntä joka otti homman hienosti haltuun, Seiskalle kerrotaan.\n– Itseltäni kesti hetken tajuta, että tämä lentoemäntähän oli Maisa Torppa. Pakko myöntää, että yllätyin siitä, miten ammattimaisesti ja loistavasti hän hoiti tilanteen. Maisa rauhoitteli ihanasti pahasta lentopelosta kärsinyttä matkustajaa ja otti tilanteen täydellisesti haltuun. Hän hoiti homman tosi hienosti, yläilmoista kehaistaan.\nSeiskan lukija nappasi kuvan Maisa Torpasta, jonka tehokas toiminta herätti ihastusta yläilmoissa.\nLisää Kääk!-juoruja tuoreessa Seiskassa!\nTaannoin Maisa herätti Seiskan lukijoiden huomion Viron Pärnussa. Näyttävä vaaleaverikkö oli tuolloin sähköpotkulaudalla liikenteessä yhdessä aviomiehensä Mikon kanssa. Pariskunta ikuistettiin vauhdikkaissa tunnelmissa viilettäessään pitkin Pärnun katuja.\n– Siipalla oli isohkot kantamukset, mutta ajaminen sujui mallikkaasti, kunnes Maisa päätti kesken matkan pysähtyä ottamaan selfietä, Virosta vinkkailtiin.\nPitkä ura julkisuudessa\nKeväällä 29 vuotta täyttäneellä Maisalla on pitkä ura julkisuudessa. Etelä-Savosta kotoisin oleva kohukaunotar nousi otsikoihin vasta 17-vuotiaana poseeratessaan Seiskan tähtityttönä vuonna 2008.\nSeuraavana vuonna Maisa valittiin Miss Bikini -kisan voittajaksi. Sen jälkeen hänet on nähty useissa televisio-ohjelmissa, kuten Rantalentis-tv-chatissa, Viidakon tähtösissä ja Tuulitunnelissa. Maisa on myös tehnyt Niko Saarisen kanssa Maisan ja Nikon luksusmatkat -ohjelmaa.\nVuonna 2016 Maisa alkoi seurustella rallitähti Jari-Matti Latvalan kanssa. Suhteesta nousi sittemmin suuri kohu, kun pariskunnan piti avioitua, mutta yhteinen taival päättyikin eroon syksyllä 2019. Tuolloin Maisa liitettiin uuteen Mikko-rakkaaseensa, jonka kanssa kohukaunotar avioitui tämän vuoden helmikuussa.\nMistä on kyse? Maisa Torppa joutui sairaalaan ja julkaisi pysäyttävän kuvapäivityksen somessa: "Tämä on tän hetken realistinen tilanne" Mistä on kyse? Maisa Torppa joutui sairaalaan ja julkaisi pysäyttävän kuvapäivit...


Yrittäjän äkillinen poismeno - Varautuminen ja jatkaminen maatalousyrityksessä - Theseus\nYrittäjän äkillinen poismeno - Varautuminen ja jatkaminen maatalousyrityksessä\nKaakkolammi, Matias (2021)\nYRITTÄJÄN ÄKILLINEN POISMENO - VARAUTUMINEN JA JATKAMINEN MAATALOUSYRITYKSESSÄ (1.292Mt)\nTässä opinnäytetyössä tutkitaan Suomen perintölainsäädännön toimimista maatilalla, sekä maatalousyrityksen mahdollisuuksia varautua ennalta yrittäjän äkilliseen menehtymiseen. Työn toimeksiantaja on maataloushallinnon Keuruun yhteistoiminta-alue.\nOpinnäytetyössä käydään läpi perintölainsäädäntö, verotus, maatalouden tärkeät asiakirjat ja selvitetään maanviljelijöiden nykyistä valmiutta yllättäviin kriisitilanteisiin. Tutkimuksen inspiraationa toimi omakohtaiset kokemukset maatilojen perintötilanteista ja huomattu tiedon hajanaisuus, sekä lakitekstien vaikeaselkoisuus.\nOpinnäytetyöhön kuului oleellisena osana viljelijöille suunnattu kysely, jossa tavoitteena oli selvittää Suomen maatalousyrittäjien varautumisen nykytilaa. Kysely julkaistiin avoimena nettilinkkinä Facebookissa kahdessa eri maataloustuottajien ammattiryhmässä.


Soppasirkus: toukokuuta 2013\nLähettänyt Soppasirkus klo 19.09 2 kommenttia:\nLähettänyt Soppasirkus klo 18.51 Ei kommentteja:\nLähettänyt Soppasirkus klo 20.08 2 kommenttia:\nTästä piti tulla kevätrisotto (risotto primavera), mutta herneet unohtuivat kauppaan ja tästä tuli parsarisotto. Lähdin toteuttamaan risottoa MOJO-keittokirjan mittasuhteila. MOJOn reseptistä puuttui kuitenkin parmesani ja valkosipuli, joita halusin lisätä ruokaan. Vaihdoin myös liemen kanaliemestä fondista tehtyyn kasvisliemeen, sitä nyt sattui olemaan kotona saatavilla. Edellisen, ensimmäisen, risottokokeilun kohdalla Campasimpukka neuvoi, että lientä kannattaa varata riittävästi saataville. Onneksi olin painanut tämän mieleeni, sillä kirjan ohjeella (7-8dl) liemi olisi kyllä loppunut kesken. Tämä risotto onnistui nappiin, kenties se innostaa risoton tekoon jatkossa useammin.\n3 kevätsipulia varsineen (yksi varsi säästetään ripoteltavaksi annoksen pinnalle)\nnoin litra mietoa kasvislientä\n75 g parmesania raasteena\nLaita kasvisliemi kuumenemaan. Raasta parmesani valmiiksi odottamaan. Huuhtele parsat. Kuori ne tarvittaessa ja poista niistä puiseva tyviosa (2-3 cm). Leikkaa parsat sentin paloiksi ja ota nuput talteen. Silppua kevätsipulit ja viipaloi valkosipulin kynnet.\nKuullota noin kaksi kolmasosaa kevätsipulista, valkosipuli ja riisi kolmessa ruokalusikallisessa voita. Lisää kuumaa lientä ja anna riisin kiehua reilusti. Mausta tarvittaessa suolalla. Laske lämpöä ja muhita risottoa. Lientä lisätään vähän kerrallaan sitä mukaa, kun riisi imee sitä itseensä. Lisää keittoajan (kts. pakkauksesta) puolivälissä parsan varsipalat riisin joukkoon. Keitä ja lisää parin kolmen minuutin kuluttua parsan nuput. Kun riisi alkaa olla sopivaa suussa (tuntuu vielä hampaissa) lisää voi ja parmesanraaste. Sekoita ja ripottele pinnalle vielä kevätsipulisilppua.\nLähettänyt Soppasirkus klo 10.03 Ei kommentteja:\nLähettänyt Soppasirkus klo 20.48 Ei kommentteja:\nLähettänyt Soppasirkus klo 19.51 4 kommenttia:\nVappuna Espoossa paistoi aurinko ja oli ihanan keväistä. Vaikka ulkogreenit eivät parhaassa terässä vielä ole, hyvä sää mahdollisti hiiligrillauskauden avauksen ja se polkaistiin käyntiin yön yli marinoidulla porsaan sisäfileellä ja siihen passaavalla majoneesikastikkeella. Lisäkkeeksi tarjosin lämmintä kreikkalaista salaattia.\nMarinadi riittää hyvin kahdellekin fileelle. Paistoin grillissä filettä nyt vain muutaman minuutin, jotta sain siihen grillatun pinnan ja hyvän maun. Loppuosan paistamisesta hoidin uunissa 150 asteessa, kunnes liha oli läpikypsää.\n2 isoa valkosipulinkynttä pieninä palasina\n2-3 oksaa persiljaa silputtuna\nnoin teelusikallinen raastettua piparjuurta\nPorsas on näppärintä marinoida tukevassa muovipussissa. Lisää marinadin ainekset muovipussiin ja sekoita purstelemalla pussia. Kuivaa file ja laita se marinoitumaan pussiin. Marinointiaika on yön yli.\nOta liha huoneenlämpöön tuntia paria ennen grillaamista. Pyyhi ylimääräinen marinadi pois fileen pinnasta ja grillaa tai paista uunissa (150 astetta) läpikypsäksi (sisälämpötila on 65-70 astetta).\nRaasta piparjuuri hienoksi. Sekoita ainekset keskenään sekaisin pienessä kulhossa. Piparjuuren maku on voimakas, joten lisää sitä välillä maistellen. Tarjoile porsaanfileen kastikkeena.\nTunnisteet: grillaaminen, grillaus, kastike grillatulle lihalle, marinadi porsaalle, porsaan sisäfile, porsaanliha, porsaanlihan kastike, possu, possun sisäfile


Tällainen on Amal Alamuddin: piinkova juristi, kirjailija ja asiantuntija\nPiinkova juristi, kirjailija ja asiantuntija\ntiistai 30.09.2014 klo 12:19\nGeorge Clooneyn tuore vaimo Amal Alamuddin on kaikkea muuta kuin pelkkä näyttelijän vaimo.\nAmal Alamuddin tunnetaan piinkovana ihmisoikeusjuristina. AP\nNäyttelijä George Clooney avioitui viime viikonloppuna Venetsiassa juristina työskentelevän Amal Alamuddinin kanssa. Alamuddin tunnetaan laajasti ympäri maailmaa piinkovana ihmisoikeusjuristina, joka on edustanut muun muassa Ukrainan ex-pääministeri Julia Tymoshenkoa sekä Wikileaks-sivuston perustajana tunnettua Julian Assangea.\nAlamuddin syntyi helmikuussa 1978 druusiperheeseen Beirutissa Libanonissa. Hän puhuu sujuvasti englantia, ranskaa ja arabiaa. Alamuddinin äiti oli ulkomaantoimittaja ja isä opetti liiketaloutta yliopistossa. Alamuddinilla on kolme sisarusta, sisko Tala sekä kaksi velipuolta Samer ja Ziad. Tala-sisko toimi myös Alamuddinin kaasona häissä.\nIhmisoikeusjuristina työskentelevä Alamuddin valmistui Oxfordin yliopistosta ja jatkoi opintojaan New Yorkissa. Hänet myös palkittiin molemmissa opinahjoissaan.\nAlamuddin oli useita vuosia harjoittelussa New Yorkissa Sullivan ja Cromwell LLP -toimistossa, missä hänen asiakkaitaan olivat muun muassa skandaalin kourissa rypenyt kirjanpitorikoksiin syyllistynyt energiayhtiö Enron sekä sen mukana kaatunut suuri tilintarkastusyhteisö Arthur Andersen.\nTällä hetkellä Alamuddin työskentelee Lontoossa Doughty Street Chambers -toimistossa. Hän on erikoistunut etenkin ihmisoikeuksiin ja rikosoikeuteen. Lisäksi hän on perehtynyt tapauksiin, joissa henkilö luovutetaan rikoksen johdosta maasta toiseen.\nAlamuddin toimii myös asiantuntijana monissa tehtävissä. Hän on esimerkiksi toiminut Kofi Annanin neuvonantajana Syyriassa. Alamuddin oli myös yksi kolmesta asiantuntijasta, jotka YK nimesi lautakuntaan, jonka oli määrä tutkia Gazassa mahdollisesti tapahtuneita sotarikoksia. Alamuddin kuitenkin vetäytyi lautakunnasa.\nJuristin työnsä ohella Alamuddin on käynyt luennoimassa Lontoon yliopistossa sekä kirjoittanut kirjan The Law and Practice of the Special Tribunal for Lebanon sekä lukuisia artikkeleita alansa julkaisuihin.\nAmal Alamuddin ja George Clooney menivät viikonloppuna naimisiin Venetsiassa. AP\nClooney ja Alamuddin julkaisivat hääpotrettinsa